open-index/open-wikipedia-markdown huggingface dataset:
木撒

**木撒汗**，伊兒汗國十一世汗也。旭烈兀五子塔剌海子拜都之孫。初為斡亦剌部阿里帕的沙所立。與阿里不哥玄孫阿兒巴合溫爭位。阿兒巴敗死，遂為伊兒汗。未幾，札剌兒部灑克哈撒舉兵反，奉旭烈兀幼子忙哥帖木兒玄孫麻合馬為蘇丹。一三三六年七月廿四，汗兵與麻合馬戰於阿剌塔黑。初合，汗勝。阿里帕的沙大喜，遂不之備，為灑克哈撒所擊，死。汗自引軍歸，不知阿里帕的沙已死。旋為其兵追及，大敗。呼羅珊諸將聞亂，復舉成吉思汗之弟拙赤哈撒兒裔孫脫花帖木兒為汗。木撒因說脫花帖木兒共討麻合馬，脫花帖木兒允之。及戰，脫花帖木兒悔，去之。木撒汗遂見縛，為灑克哈撒所害，崩。麻合馬嗣汗位。
## 據
*多桑《蒙古史》
阿兒巴合溫

**阿兒巴合溫**，伊兒汗國十世汗。阿里不哥孫滅里帖木兒之後。旭烈兀曾孫完者都子不賽因崩，無嗣。丞相加禿丁舉阿兒巴為儲。已而葬不賽因，殺其后的勒沙并其腹中子。未幾，欽察汗月即別來侵，阿兒巴分兵禦之，使成夾攻之勢，月即別懼，遁。既還，立完者都女撒迪別為后。時汗政甫新，疑之者眾，汗乃殺勢者以威之。阿里帕的沙奉旭烈兀裔孫木撒起兵，一三三六年四月廿九，戰於八合圖。汗下二將素與丞相加禿丁不協，因投木撒，汗兵遂潰。汗為其眾所獲，見害。崩。木撒嗣汗位。
## 據
*多桑《蒙古史》
阿爾泰汗

**阿爾泰汗**，肅宗景皇帝，諱**朮赤**，太祖長子也。母弘吉剌氏孛兒貼。成吉思十九年，太祖以親王分封肅宗於西北，位列宗王之首。及長，賜阿爾泰山并額爾齊斯河以為封邑。

嘗受命征大食，陷訛答剌。與窩闊臺、察合臺征花剌子模，滅之。事成，自北歸，不入見太祖成吉思汗。汗本欲使北擊，不啻其行若此，遂怒。父子之嫌是生。及汗返自西征，朮赤獻所獵鵝以謝。汗履召，稱病不至。復有人言朮赤獵狩如常，汗大怒，議親征，以窩闊臺、察合臺為先鋒。未發，朮赤病卒。年四十餘。汗悔甚。欲殺前誑言者，不獲。

成吉思二十二年，帝崩。子十四人。長子拔都嗣。子孙奄有欽察之原，其疆北至俄羅斯，西至黑海。帝於金帳汗國在位三年，廟號**肅宗**，諡號**景皇帝**。

## 據
*拉施特《史集卷二·朮赤汗傳》
伊兒汗國

**伊兒汗國**，在波斯境。元世祖弟旭烈兀所立國也。宗大元國正朔，受元之封。旭烈兀以降，鑄幣但稱達魯花赤耳。其國近天方，旭烈兀曾孫合贊汗皈依伊斯蘭，以為國教。至不塞因時，丞相出班專政，令皆出於出班，不塞因長，忌之，遂興兵討出班，出班拒汗兵不利，死之。不塞因亦以疾崩。無嗣，國大亂，四方諸侯各立旭烈兀、阿里不哥、拙赤哈撒兒子孫為汗，一時稱汗者眾，享國皆不永，相爭伐不止。遂析為四國，汗所制者不過都邑而已。欽察汗國目其國虛羸，履南侵，掠其地。至努失兒完汗時，為欽察汗札尼別所滅。前後祚百年。凡十六汗。已而，札剌亦兒部、脫花帖木兒子孫、英術子孫、莫扎法爾氏各王其地。

## 諸伊兒汗
*旭烈兀
*阿八哈
*貼古迭兒
*阿魯渾
*乞合都
*拜都
*合贊
*完者都
*不賽因
*阿兒巴合溫
*木撒
*麻合馬
*撒迪別
*速來蠻
*只罕帖木兒
*努失兒完
## 另見
*元
*欽察汗國
*察合台汗國
*哈扎拉人
## 據
*多桑《蒙古史》
*拉施特《史集》
電信號

電壓及電流與時而變，厥有**電信號**。可述以函數，畫其波形。電信號之屬有二：曰模擬信號、曰數字信號。
動畫

曩者先人以石磨，畫於巖。既作契造紙，宜墨適畫。然圖畫綦靜，不克觀其始終。焉乃均分前後，依次摹畫，動之若飛，厥有**動畫**之形。或摹於燈，或畫於盤，或圖於冊。後器與世易，機器亦當刀筆。

## 引據
博克多汗

**博克多格根額真汗**，諱**阿旺洛桑曲吉尼瑪丹增旺曲**，大蒙古國可汗也。

第十五繞迥土蛇年九月九日大清同治八年也，降誕於康區理塘。父貢齊格策倫，西藏十二世達賴之會計也，乃育於布達拉宮中。外蒙古七世哲布尊丹巴呼圖克圖入滅，達賴選丹增旺曲為轉世靈童，送至大庫倫甘丹寺坐床，奉為八世哲布尊丹巴。

大清宣統三年，中華辛亥革命起。事聞於外蒙古，諸王公皆倡獨立。乃推八世哲布尊丹巴為蒙古大汗，呼曰博克多格根額真汗，更元共戴。
土登嘉措

**土登嘉措**，西藏格魯派之十三世達賴喇嘛也。

第十五繞迥火鼠年大清光緒二年也五月五日，降誕於衛藏達布。父貢噶仁欽，母洛桑卓瑪，皆農夫也。時十二世達賴入滅，八世班禪乃選丹增旺曲為轉世靈童，迎至布達拉宮坐床，其族人皆舉為貴族。

大清宣統三年，中華辛亥革命起。事聞於西藏，土登嘉措乃發佈《水牛年文告》，廢其與中華皇帝之供施關係，遣其屬逐清軍以歸。自是西藏擁兵自重，儼然一國。或謂《水牛年文告》乃西藏獨立宣言，然此文告措辭含糊，實不可知也。

第十六繞迥水雞年西元一九三三年十月三十日，於拉薩羅布林卡入滅，壽五十又七。嗣位者，今上十四世達賴喇嘛丹增嘉措聖座也。
視頻

以電信號撮攝靜畫，然後處理之，存取之，復現之。其名號甚多，或曰**影片**，或曰**視像**，或曰**片段**，或曰**視頻**，視乎習俗而言之也。
成帖木兒

**成帖木兒**，本西遼人也。從成吉思汗征花剌子模。朮赤以為八思哈。西曆一二三〇年，窩闊台汗命綽兒馬罕西征，成帖木兒從之。綽兒馬罕既克呼羅珊，土人亂，相侵。有突厥名哈剌察者，尤勇，殺綽兒馬罕之屬。成帖木兒遣怯勒悖剌討平之。事聞於汗，汗怒，征以大兵。及先鋒塔亦兒、阿禿兒至，哈剌察遁矣。仍屠呼羅珊。野無遺孑。已而塔亦兒索呼羅珊於成帖木兒，成帖木兒曰：「哈剌察之罪，於呼羅珊民何有，以至酷烈如此乎？此地經營累年，少得恢復，今復欲無由而隳之耶？」凡蒙人欲加害於民者，成帖木兒皆不之許。塔亦兒憚之，乃去。及綽兒馬罕令集諸將，成貼木兒之眾不欲去呼羅珊。乃遣呼羅珊土人入朝窩闊台汗，汗見之，大喜，盡以西征之功歸之。遂得理其政。時蒙古所經，萬里殘破，成帖木兒撫民任賢，民生少甦焉。一二三六年，薨。
## 據
*志費尼《世界征服者史》，何高濟譯
經典力學

**牛頓力學**者，蓋宏觀低速物體之理。經典力學有二假定也，一曰時空恆定，二曰量皆可測入極微。
## 基本定律
牛頓定律之一曰凡萬物皆亦持直動亦靜止，至外力使之變。
牛頓定律之二曰萬物之加速度正比於所受之合力而反比於質量，加速方向亦與力同向。
牛頓定律之三曰萬物所受作用力皆有反作用力，且二者大小相等，方向相反。
萬有引力定律曰萬物凡有質量者，皆以力相吸。其為力，兩者質量之積大而益大，然兩者距離之平方大而益小也。
牛頓定律

**牛頓定律**，又云**牛頓運動定律**，經典物理學之定律也。

定律有三：

其一曰：靜者不自動，動者不自止；動路必直，速率必均。是謂慣性定律。

其二曰：動量之易正比於衝量。動量者，質量與速度之積也；衝量者，力與時之積也。（\mathbf Ft = m_2 \mathbf {v_2} - m_1 \mathbf {v_1}）

後人釋曰：物所受之力等於質量與加速度之積也。（\mathbf F = m \mathbf a）

其三曰：凡力皆有反力，等力反向也。

## 據
時

**時**，雙稱**時間**，古名**宙**，佛書謂之**時分**、**世**，基本物理量也。萬國公制符號為*t*。以秒記，則公制符號s。夫時性特異。似不可逆而可導之。今知導時者二力，速也、重力也。
## 辨名
夫時者，物理學實有二意。一則瞬也，空間一點，時間一瞬。二曰久也，《墨經》云：「久，彌異時也。」此「時」即瞬也。

## 引據


分類:基礎之文
波

**波**者，物理量之擾動也，亦蓋空間中物理量之傳播。傳波需有質，曰介質，唯電磁波、重力波者，可傳之真空而可無介質也。
靜質量

**靜質量**者，物體靜止時之質量也，蓋與參考系相靜止時。同一物體之靜質量，洛倫茲不變量是也。
動量

**動量**（英語：momentum；符：\vec{p}）者，又名**重速積**、**勁積**、**勁**，言萬物運動之效也。為質量與速度之積 （\vec{p}=m\vec{v}），矢量，與速度同向。其見世之故乃以之算碰撞也，本質為牛頓第二定律，惟古人欲為便之，以之且運動方程得 \int \vec{F} dt=m\Delta \vec{v} ，或 Ft=mv-mu 者，方定 mv 之量為動量也。
東方文花帖

**東方文花帖**（東方文花帖 〜 Shoot the Bullet.）乃同人結社上海愛莉絲幻樂團所製之彈幕攝擊遊戲是也。其《東方計劃》之第九.五輯也。初販于乙酉年十二月三十日開辦之同人即賣會「科密漫匯六十九」。而其後委同人售鋪以代售也。

是項下皆謂『文花帖（戲）』也。凡涉東方計劃他作亦有之略稱，可于東方計劃#凡例見参。

## 載馭
較其前作，載馭大異也。

## 諸角

## 曲列
# 天狗の手帖 〜 Mysterious Note
# 風の循環 〜 Wind Tour
# 天狗が見ている 〜 Black Eyes
# 東の国の眠らない夜
# レトロスペクティブ京都
# 風神少女

## 考
* 『文花帖（戲）』附屬之「附帶文檔.txt」。

## 連

## 徑
* 博麗幻想書籍 - ZUN之博客。乙酉年十一月至丙申年一月にかけて、『文花帖（ゲーム）』に関する情報が記載されている。

分類:東方計劃
臨江仙

**臨江仙**，中調詞牌，雙調，六十字，句式字數可變。本唐教坊曲，五代定格律調式，多傷春、別離苦恨、緬懷舊事之作。

## 異名
*李煜用名**謝新恩**
*賀鑄用名**採蓮回**、**想娉婷**
*賀鑄句「人歸落雁後，思發在花前」，得名**雁後歸**
***畫屏春**
***庭院深深**
***瑞鶴仙令**
***鴛鴦夢**
***玉連環**

## 典故
### 琴高
《臨江仙》本唐教坊曲，詠頌琴高，五代時定詞牌，以《敦煌曲子詞》句「岸闊臨江底見沙」取名。

漢籍《列仙傳》云，戰國時有精通音律善琴者，世人忘其名，謂之琴高，曰其爲修道之人，長生不老，遊於冀州、涿郡凡兩百年。某日心血來潮，欲潛涿江捕龍，而與弟子相約，相見之日，於江濱設案焚香以迎歸。來時，乘巨鯉抵岸，彌留數月，復乘鯉歸去，不復現世。

李商隱詩「水仙欲上鯉魚去，一夜芙蓉紅淚多」，是化以琴高典故。

### 水仙

曲調與水仙攸關，故詞牌初時多詠水仙，如洛神、湘妃。湘妃者，堯帝女娥皇、女英，二人嫁舜，後舜南巡，染沉痾而亡，二人赴九嶷哭喪，淚痕留竹，成斑竹，又謂湘妃竹、淚痕竹。

晏幾道以《臨江仙》詠美人，以小蘋作水仙，抒懷想念，自此《臨江仙》多緬懷舊事之作。明楊慎作懷古詞，其詞雄渾，超然於世，撰於《三國演義》扉頁，而廣爲人知。

## 平仄
上下闋各五句，各三平韻，一韻到底。
:仄仄平平平仄仄，平平仄仄平平。平平仄仄仄平平。平平平仄仄，仄仄仄平平。
:仄仄平平平仄仄，平平仄仄平平。平平仄仄仄平平。平平平仄仄，仄仄仄平平。

## 詞作
*晏幾道
:夢後樓臺高鎖，酒醒簾幕低垂。去年春恨卻來時。落花人獨立，微雨燕雙飛。
:記得小蘋初見，兩重心字羅衣。琵琶弦上說相思。當時明月在，曾照彩雲歸。
*張泌
:煙收湘渚秋江靜，蕉花露泣愁紅。五雲雙鶴去無蹤。幾回魂斷，凝望向長空。
:翠竹暗留珠淚怨，閒調寶瑟波中。花鬟月鬢綠雲重。古祠深殿，香冷雨和風。
*蘇軾
:夜飲東坡醒復醉，歸來彷彿三更，家童鼻息已雷鳴，敲門都不應，倚杖聽江聲。
:長恨此身非我有，何時忘卻營營，夜闌風靜縠紋平，小舟從此逝，江海寄餘生。
*楊慎
:滾滾長江東逝水，浪花淘盡英雄。是非成敗轉頭空，青山依舊在，幾度夕陽紅。
:白髮漁樵江渚上，慣看秋月春風。一壺濁酒喜相逢，古今多少事，都付笑談中。
位移

**位移**者，有向之量也，所以誌物位之變。其符曰\vec{s}。
## 舉隅
設有物圜行，始於Q點，周行復歸於Q。始終同位，故其位移爲〇。
西行

**西行法師**，平安、鎌倉朝之僧，又武士也。亦能歌。俗名**佐藤義清**。或作**憲清**、**則清**、**範清**。出家得法號曰**圓位**，後又有**西行**、**大本房**、**大寶房**、**大法房**等之稱。
作和歌，今傳二千三百首。於日本國勅撰集中，初收於詞花集一首，後有千載集十八首、新古今集九十四首，至於二十一代集，共入集二百六十五首。私家集有山家集、山家心中集、閒書集等。錄其傳說逸事所謂說話集者，有撰集抄、西行物語。
令撰新古今集者後鳥羽院，其《後鳥羽院御口傳》云：「西行歌趣幽志深，世所難得。當是天才，非庸鄙志學所能為。其妙不可言。」乃與藤原俊成共開新古今集之新風者也。
楊絳

**楊絳**，字**季康**，小字阿季。本貫無錫，清宣統三年生於京師，父蔭杭，立錫金公學者，後為浙江省高等審判廳廳長。既生，行四，因名季康，吳語二音連讀，其音若「絳」，後乃用作筆名，遂以本名作字。

長，民國十七年，學出蘇州振華女中，欲入清華大學外文系以繼學業，以是時弗納江南女生，乃轉東吳大學，與費孝通份屬同窗。

二十一年，學成，入北京清華研究院，識錢鍾書，遂成伉儷，旋共赴牛津、巴黎求學。

二十六年，寇犯中華。翌年，隨鍾書返國，戰事間，共避於西南，襄立聯合大學，後又返居滬上。此間，多作劇本，夏衍以其文采甚於鍾書云。

中共立國，一九五三年，為北京大學文學研究所、中國科學院文學研究所、中國社會科學院外國文學研究所研究員。

絳本精英法諸語，一九五八年，欲譯《堂吉訶德》，恐失其宗，乃複自學西班牙語，時年四十有八，竟成，其勤勉嚴謹若此。惜乎，未幾亂起，為囂者所擾，書稿幾毀。一九六九年，遷河南羅山「五七幹校」，頗受其難。迨亂平，始得返京以繼其業焉。

亂平二年，《堂吉訶德》譯成付梓，眾奉為佳譯，恰西班牙王來訪，鄧小平以為國禮饋之。王返國，授絳「智慧國王阿方索十世十字勳章」，以彰其功。

後數十年，與夫深居簡出，鮮問世事，屬文憶舊時掌故，仿沈復《浮生六記》，作《幹校六記》，又作《洗澡》，實「洗腦」之謂也，皆敘囂亂時所親歷也。

後，夫、女繼歿，以憶親文成集，名曰《我們仨》。

二零零一年，以金七十二萬，立「好讀書獎學金」。

二零一六年五月廿五日，以心疾卒於北京協和醫院，年百又六歲。

## 家屬

***父**：蔭杭
***姑母**：蔭榆，故北京女子師範大學校長，以女師大風潮事與魯迅起隙者。
***夫**：錢鍾書
***女**：錢瑗

分類:無錫市列傳
分類:北京市列傳
勻杯

**分茶器**，或名**茶盅**、**勻杯**，俗稱**[[公道杯]]**、**[[茶海]]**，以陶、磁、金屬爲之，所以分茶湯也。以壺瀹茶，然後注湯於此器中而分之，則茶湯勻、茶色均，且湯不外溢，可以凈茶几、助茶味。古本無分茶器一物，一說蓋近歲臺人仿西洋奶盅而創之。


朝有熟盂，日有湯冷，此二器之形與分茶器似，然用途相異。

## 備考
*分酒器
*奶盅
## 據
*李曙韻《茶味的初相》，頁五十六，北京時代華文書局出版。
上杉定勝

**上杉定勝**，日本江戶時出羽米澤藩主也。父景勝，嘗列豐臣五大老。家康開府，仍以景勝為藩主。定勝，景勝獨子也。母四辻氏，公家女也。定勝幼孤，其家老直江兼續養之。慶長十五年、元和九年，嘗謁將軍秀忠於江戶。累遷左近衛權少將、彈正大弼。鍋島勝茂以女妻之。正保二年薨，年四十二。子綱勝嗣。
## 藩政
寬永十五年，行檢地，修貢租。舉郡代、代官。其藩本直江氏私領，德川氏減上杉氏封，所餘唯此，故其政一出直江之舊律，至定勝時始改之。
## 攷
*三百藩藩主人名辞典 第一巻』新人物往来社
*横山昭男『上杉鷹山』吉川弘文館
*大石學『近世藩制・藩校大事典』吉川弘文館
國立西南聯合大學

**國立西南聯合大學**，略稱「**西南聯大**」。時值抗戰，諸校流徙，一時至於雲南昆明，厥有此校。

民國二十六年，日寇犯華，平津繼陷，國府遂遷國立北京大學、國立清華大學、私立南開大學於長沙，十一月一日，立**國立長沙臨時大學**。月餘，寇日迫，且近於江，長沙日危。翌年二月，複徙入滇，四月，更名為國立西南聯合大學。

初，以清華梅貽琦、北大蔣夢麟、南開張伯苓三人組常務委員會共襄校務。後，蔣、張俱攝職陪都重慶，以梅專其事。

三十四年，寇逐。翌年五月，學生結業，聯大解散，三校回遷。惟師範學院留滇未回，更名曰昆明師範學院，今雲南師範大學也。

計其所立，凡八年。避敵鋒芒，專心學術，從習者二千有奇而蜚名於世者眾。

分類:中華民國紀事
鵙

**鵙**，本作**鶪**，或名**鴂**、**伯勞**、**博勞**、**百勞**、**百鷯**、**伯趙**、**伯鷯**、**姑惡**、**苦吻鳥**，其形若雀。食肉，性兇殘，漢人以其爲賊害之鳥。英文亦有butcher birds之謂，屠夫鳥是也。歐、亞、非、北美各洲皆可見。

五月則鳴，其聲惡，鵙古闃切鵙然，故名。「鵙始鳴」，芒種之中候也。《詩》云：「七月鳴鵙」。蓋周七月，夏五月也。

於生學自成一科，拉丁語名*Laniidae*。
## 據
*《康熙字典》
*《月令七十二候集解》
*《七修類稿》
*《昭明文選》
分類:雀形目
米澤藩

**米澤藩**，日本國江戶時上杉氏領。在出羽國。天文初，伊達氏主米澤。伊達稙宗與子晴宗有隙，晴宗乃徙米澤而領之。至晴宗孫政宗，乃霸陸奧、出羽。關白豐臣秀吉一日本，行總無事令，以政宗觸令故，奪其會津、安積、巖瀨三郡。政宗因復徙米澤。天正十九年，秀吉復奪米澤於政宗，予其大崎、葛西二氏舊領，盡以前所褫地予蒲生氏鄉。氏鄉乃以蒲生鄉安守米澤。文祿四年，氏鄉薨。上杉景勝代之。所領計百二十萬石。秀吉薨，德川家康勢方熾。上杉景勝、直江兼續與石田三成相交結，陰修軍備，築城，堀秀治、最上義光以告家康，家康詰景勝，景勝不報，家康大怒，自引軍伐景勝，未幾，石田三成起兵討家康，家康因還師西征。景勝得全。三成死，日本一，景勝親往詣家康以謝，遂減封，所餘唯米澤三十萬石。是為米澤藩。景勝薨，子定勝嗣，定勝薨，子綱勝嗣，綱勝無子，亦無養嗣，保科正之以綱勝連襟吉良義央子上杉綱憲為儲，救上杉氏於危亡。綱憲立，幕府以立嗣所由非常，奪上杉氏領之半，餘十五萬石而已。至上杉重定守藩，用森利直。利直行不軌，爲謙信舊屬竹俁慶綱裔孫竹俁當綱所誅。重定薨，養子治憲嗣位。時上杉十五萬石，封不加多而俸祿如舊，以十五萬石之力養百二十萬石之臣，借貸日益，財用是匱。治憲乃舉莅戶善政、竹俁當綱革其弊。行大儉令，治憲親削其祿以垂其範。出餘妾，廢弊政，藩中遂治，一時中興。治憲之革新也，家中老臣多不之許。千坂高敦、色部照長、須田滿主、長尾景明、清野祐秀、芋川延親、平林正在合謀訟竹俁當綱，欲止其新政。是爲七家騷動。事息，滿主、延親切腹。其餘皆見貶謫。天明五年，治憲隱居，重定第四子上杉治廣嗣。治廣薨，上杉勝興子齊定嗣。齊定時，治憲猶在世，齊定於治憲，如孫之於祖父，自幼從治憲之訓。齊定薨，子齊憲嗣。江戶幕末，有尊皇之黨，佐幕之黨。米澤念家康孫保科正之舊恩，不改其忠義。上杉茂憲上洛，翊衛京都。幕府嘉之，益封十九萬石。戊辰之役起，松平容保、伊達慶邦并陸奧、出羽諸藩共拒島津、毛利之王師。米澤遂與松平、伊達盟。是為奧羽列藩同盟。王師勝，政歸天皇，減米澤藩四萬石，遂為十四萬七千石。齊憲隱居，茂憲嗣之。明治四年，廢藩。十七年，上杉氏子孫封伯爵。至日本戰敗，廢華族令，其爵亦亡。
## 歷代大名
*藩祖上杉謙信
以下歷代藩主
*上杉景勝
*上杉定勝
*上杉綱勝
*上杉綱憲
*上杉吉憲
*上杉宗憲
*上杉宗房
*上杉重定
*上杉治憲
*上杉治廣
*上杉齊定
*上杉齊憲
*上杉茂憲
候

凡五日曰一**候**；五日謂之候，三候謂之气，六气謂之時，四時謂之歲。一歲共計七十二候。

如正月二气：立春、雨水；六候：東風解凍，墊蟲始振，魚陟負冰，獺祭魚，候雁北，草木萌動是也。餘倣此。
## 七十二候

	
		
			**[[節氣]]**
			
		
		
			**初候**
		
		
			**中候**
		
		
			**末候**
		
	
	
		
			立春 
			
		
		
			東風解凍
		
		
			蟄蟲始振
		
		
			魚上冰
		
	
	
		
			雨水 
			
		
		
			獺祭魚
		
		
			鴻鴈來
		
		
			草木萌動
		
	
	
		
			驚蟄 
			
		
		
			桃始華
		
		
			倉庚鳴
		
		
			鷹化為鳩
		
	
	
		
			春分 
			
		
		
			玄鳥至
		
		
			雷乃發聲
		
		
			始電
		
	
	
		
			清明 
			
		
		
			桐始華
		
		
			田鼠化鴽
		
		
			虹始見
		
	
	
		
			穀雨 
			
		
		
			萍始生
		
		
			鳴鳩拂羽
		
		
			戴勝降於桑
		
	
	
		
			立夏
			
		
		
			螻蟈鳴
		
		
			蚯蚓出
		
		
			王瓜生
		
	
	
		
			小滿 
			
		
		
			苦菜秀
		
		
			扉草死
		
		
			小暑至
		
	
	
		
			芒種 
			
		
		
			螗螂生
		
		
			鵙始鳴
		
		
			反舌無聲
		
	
	
		
			夏至 
			
		
		
			鹿角解
		
		
			蜩始鳴
		
		
			半夏生
		
	
	
		
			小暑 
			
		
		
			溫風至
		
		
			蟋蟀居壁
		
		
			鷹乃學習
		
	
	
		
			大暑
			
		
		
			腐草為螢
		
		
			土潤溽暑
		
		
			大雨時行
		
	
	
		
			立秋 
			
		
		
			涼風至
		
		
			白露降
		
		
			寒蟬鳴
		
	
	
		
			處暑 
			
		
		
			鷹乃祭鳥
		
		
			天地始肅
		
		
			禾乃登
		
	
	
		
			白露 
			
		
		
			鴻鴈來
		
		
			元鳥歸
		
		
			群鳥養羞
		
	
	
		
			秋分 
			
		
		
			雷乃收聲
		
		
			蟄蟲坯戶
		
		
			水始涸
		
	
	
		
			寒露 
			
		
		
			鴻鴈來賓
		
		
			雀入水為蛤
			
			
		
		
			菊有黃華
		
	
	
		
			霜降 
			
		
		
			豺乃祭獸
		
		
			草木黃落
		
		
			蟄蟲咸俯
		
	
	
		
			立冬 
		
		
			水始冰
		
		
			地始凍
		
		
			雉入大水為蜃
		
	
	
		
			小雪 
		
		
			虹藏不見
		
		
			天氣上騰地氣下降
		
		
			閉塞而成冬
		
	
	
		
			大雪 
		
		
			鶡鳥不鳴
		
		
			虎始交
		
		
			荔挺出
		
	
	
		
			冬至 
			
		
		
			蚯蚓結
		
		
			麋角解
		
		
			水泉動
		
	
	
		
			小寒 
			
		
		
			鴈北鄉
		
		
			鵲姑巢
		
		
			雉始雊
		
	
	
		
			大寒 
			
		
		
			雞始乳
		
		
			鷙鳥厲疾
		
		
			水澤腹堅
		
	

## 兼查

*二十四節氣

## 據
靈機工房

**靈機工房**，日本動畫社也。平成廿四年六月設。所作，《進擊之巨人》、《鬼燈冷徹》、《終之熾天使》、《甲鐵城屍人傳》等。

## 引據


分類:東京都動畫社
分類:平成動畫社
百舌鳥

**百舌鳥**，或名**反舌**、**舍羅**，今名**烏鶇**。以蟲、果爲食，歐、亞、非、美、大洋洲皆有所產，於生學乃鶇屬之一種。瑞典之國鳥也。

百舌能反複其舌，效仿百鳥之音，故名。又一說以其聲數轉而得名。《禮記》曰：「仲夏之月，反舌無聲」，蓋百舌自春始鳴，而至五月則稍止也。「反舌無聲」，芒種之末候也。

## 據
*《禮記正義》
*《本草綱目》
*《太平御覽》
*中國動物物種數據庫 
分類:雀形目
溫碗

**温碗**，一名**注碗**，酒器也。盛以沸湯，置注子於內，則可溫酒。多以瓷爲之，形與注子相合。
## 圖集

Porcelain of Hutian Ware in Haining Museum 02 2014-08.JPG| 北宋湖田窯注碗，海寧博物館所藏

## 備考
*注子
*茶托
甲鐵城屍人傳

《**甲鐵城屍人傳**》，日本動畫也。靈機工房所作。荒木哲郎導演，澤野弘之度曲。西曆二〇一六年四月，富士電視臺首映之。

## 始末
其人其物其事皆幻設。東海中有一嶋，其間諸邦混戰百年餘。既東西大名決戰，而西者勝，設幕府，改國號曰日之本。焉乃舉國阜盛，海晏河清。交通外邦，技術日新。越三百年，西歐屍災。爲屍所噬者，三日內亦必屍。時大名聞外亂，患己國。乃築堡於要隘，敷鐵路以郵傳。又名諸堡曰驛，制車曰駿城者。於是路網溥織，率土無不及。羣屍遂自西南上岸。舉國之保存，唯鐵路是怙。而幕府掌握之，政令莫敢違。

生駒者，機匠也。居顯金驛。一日，有駿城曰甲鐵者駛至，匠前修繕。乘者卸衣次立，有司例驗傷，以虞待屍。一女不驗，而領主恭迎，生駒甚異之。忽見有人亡走，呼云非屍。武士驚，逐圍之，欲銃殺。例，有傷，囚三日，觀其形。生駒以遽戮爲恥，欲阻不成。彼人死，果非屍。生駒亦見拘。是夜牢前復遇彼女，知其名曰無名。當是時，驛外有駿城盈屍而來，直衝入驛。焦燎此方，窫窳其民。生駒竟破門出奔，擢刀，自傷腕，引屍入板屋，然後貫筒中其心。時肱爲所噬，乃就械束頸，厥成屍人。是時，無名戮羣屍以辟道，官民得入甲鐵城。

## 人物
## 引據


分類:平成動畫
金剛經

《**金剛般若波羅蜜經**》，略稱金剛經、金剛般若經，凡一卷，歸大乘般若部。

初，佛在舍衛國祇樹給孤獨園爲大比丘眾說法解惑，親聞者錄其言以傳後世，故有是經。

## 釋名
*梵語𑖪𑖕𑖿𑖨，漢言「金剛」。一曰鐵也，金中堅利者，能斷壞萬物，譬如智慧，能斷顛倒之見。
*梵語𑖓𑖿𑖔𑖸𑖟𑖰𑖎𑖯，漢言「能斷」。
*梵語𑖢𑖿𑖨𑖕𑖿𑖗𑖯𑖢𑖯𑖨𑖦𑖰𑖝𑖯，即「般若波羅蜜」者，漢言「智慧到彼岸」。
*梵語𑖭𑖳𑖝𑖿𑖨，「經」也，見性之道路也。
## 漢譯
古之漢譯本有六，錄於《大正新修大藏經》，今皆存，第一譯出自姚秦鳩摩羅什，流通最盛。

## 名句
*「凡所有相，皆是虛妄。若見諸相非相，則見如來。」
*「一切有爲法，如夢幻泡影，如露亦如電，應作如是觀。」是爲六喻。
## 據
*《金剛經集註》，華東師範大學出版社
## 備考
半夏

**半夏**，藥草也，或名**守田**、**水玉**、**和姑**。其莖塊狀，若球，或白或黃，味辛平，有毒，可以入藥，有薑半夏、法半夏、清半夏諸品。

Puanh ghrah.jpg|葉
Hange.jpg|莖
Puanh ghrah hrua.jpg|花

《禮記》云：「五月半夏生」，時值夏之半也，故名之半夏。「半夏生」，夏至之末候也。
## 備考
*中藥材圖像數據庫 半夏
上杉顯定

**上杉顯定**，系出藤原北家勸修寺流。日本室町末，顯定為關東管領，前後四十年。顯定本越後上杉之裔，山內上杉房顯陣歿，無子，將軍足利義政命越後上杉房定以其子一人為山內之嗣，遂為山內上杉家督。永正元年，與今川氏親、北條早雲攻扇谷上杉朝良，大敗，未幾，越後上杉來救，拔扇谷氏之河越城。顯定弟房能，越後守護也。為其家臣長尾爲景、上杉定實所害，顯定怒，伐爲景、定實，取其府中城，爲景、定實走越中國。七年，越後國人以顯定性忍，皆不喜。爲景等因勢歸國，顯定敗走，道遇追兵，為高梨政盛所害，夏六月廿日，薨。養子上杉顯實嗣。

## 攷
*佐藤博信『古河公方足利氏の研究』校倉書房、一九八九年。
*佐藤博信「都鄙和睦の成立と両上杉氏の抗争」『中世東國足利・北条氏の研究』岩田書院、二〇〇六年、初出一九八八年。
香料

凡物有香而可以爲人用者曰**香料**。香，芬芳之氣也。料，材、質也。

烹食所用作料，氣香而能調味，故有香料之名。

世有香木，焚之芬芳怡人，亦香料之屬。或名香。獸亦能產之。
## 備考
*香草
*香料譜
*五辛
*香
*香譜
## 據

#《清實錄順治朝實錄》云：蔥菜薑蒜酒醋油鹽一切**香料**爲諸子百家，缺一不可。
#《三十六計》云：視日已晚，乃以**香料**煮黑豆，布地上。復前搏戰，佯敗走。敵乘勝追逐。其馬已饑，聞豆香，乃就食，鞭之不前。
#《馬氏日抄》云：回回茶飯中，自用西域**香料**，與中國不同。其拌俎醢，用馬思答吉，形類地榭，極香。
#《續西遊記》云：「香料既是師父們用的着，我袖中帶了幾宗樣子，與買香的看。」乃向袖中取出幾包，三藏着了，卻認得是沈檀、速降、芸麝、片腦等香。
#《金瓶梅》云：走來樓上觀音菩薩前燒香。不想陳敬濟正拿鑰匙上樓，開庫房門拿藥材**香料**。
香料譜

烹食所用作料，以植物爲之者，或葉，或實，或莖，或花，其氣味或辛辣，或甜甘，芬芳而能調味，故名之**[[香料]]**，或云**[[香草]]**。

東西諸地**香料**，具列於下：
作料

**作料**，增香調味者也，烹食不可不用，今人又名之**調味料**。其類也多，若醬、油、薑、蒜、食鹽、辣椒等物是。以植物爲之者，則又名香料、香草。

## 作料一覽

* 食鹽、白糖、味精、白醋，其所以增香調味者皆一化合物
* 取其鮮者：葱、薑、大蒜、洋葱、辣椒、蝦夷蔥、韭菜、香菜、香芹、辣根、山葵、白松露菌、九層塔、破布子、乾葱、韭黃、蒜苗
* 取其乾者：
** 以其種為之: 胡椒、八角、小茴香、大茴香、豆蔻、芝麻、罂粟籽、芥末、花生、芫荽籽、孜然
** 以其實爲之: 花椒、辣椒、胡椒、肉桂、陳皮、食茱萸、罗望子、草果
** 以其花爲之: 丁香、番红花、姜花
** 全草可以爲之者: 蒔蘿、七葉蘭
** 以其葉爲之: 月桂葉、檸檬葉、薄荷、香草、百里香、茶叶、迷迭香、薰衣草、藥用鼠尾草、紫苏、香茅、香椿、海苔、叻沙葉、香叶、咖哩葉、班兰叶、棕榈叶、香蕉叶、乌芭叶、
** 其他: 干姜、桂皮、甘草、興渠、南姜、桂枝、沙姜、柴桂、黄姜、亚参皮、辣椒干
* 液體，取自植物：果汁、花生油、麻油、椰浆
* 數種相合者：
** 粉：五香粉、十三香、孜然粉、黑胡椒粉、馬薩拉、咖哩粉、七味粉、七色粉、梅子粉、黃薑粉、辣椒粉、小茴香粉
** 醬、汁：番茄醬、喼汁、滷水、蠔油、海鮮醬、柱侯醬、XO醬、HP醬、沙茶醬、芝麻酱、辣椒酱
* 發酵而得之：
** 醬：醬油、酱、蝦油、魚露、蝦醬、豆豉、麵豉、甜面酱、南乳、腐乳、豆瓣醬、味噌、辣蠶豆瓣醬
** 酒：料酒、酒釀、紅糟、味醂、酿造醋
** 油：麻油、辣椒油、花椒油

## 據
*袁枚《隨園食單》 云：廚者之**作料**，如婦人之衣服首飾也。雖有天姿，雖善塗抹，而敝衣襤褸，西子亦難以爲容。善烹調者，醬用伏醬，先嘗甘否；油用香油，須審生熟；酒用酒釀，應去糟粕；醋用米醋，須求清冽。且醬有清濃之分，油有葷素之別，酒有酸甜之異，醋有陳新之殊，不可絲毫錯誤。其他蔥、椒、薑、桂、糖、鹽，雖用之不多，而俱宜選擇上品。蘇州店賣秋油，有上、中、下三等。鎮江醋顏色雖佳，味不甚酸，失醋之本旨矣。以板浦醋為第一，浦口醋次之。
*李漁《閒情偶寄》云：南人食切面，其油鹽醬醋等**作料**，皆下於麵湯之中，
香

**香**，氣之芬芳者也。

草木有香，曰香草、香木，如艾草、沈香、龍腦香、奇楠、檀香是也；獸亦有香，若麝香、靈貓香等。雜合諸香以爲合香，則有線香、丸香、印蒃香、塔香、盤香、香球諸品。

人皆好香，故焚之以聞其臭，可以怡神、祛濁、除蟲。以之入茶、入酒、入藥，或容之以囊者，皆而有之。祭祀、求神、拜佛亦用之。

## 備考
*香譜
## 據
----
糉

**糉**，一名**角黍**，今作**粽**，以葉裹米爲之。葉多竹、蘆、菰、蒻之屬。所裹者，古以黍米，今多糯米。其間或雜以栗、棗、豬肉、蓮子、香菇等物。

RiceDumpling.JPG|中國糉
Japanese_timaki1_large.jpg|日本糉
Two Zongzi styles.jpg|漢地之糉其形不一
Yellowzongzi.jpg|鹼糉

糉之濫觴，眾說紛紜。《禮記》云「天子嘗黍」，糉或發乎是俗。又一說，初屈原自投汨羅江而死，楚人哀之，每至五月五日，以竹筒貯米，投水祭之。是爲筒糉。

今之東亞、東南亞諸國皆有糉，端午、夏至、重陽等節食之。

## 據
萍

**萍**，或作**[[苹]]**、**蓱**，今名**浮萍**、**青萍**，水生草也。其葉扁平，形若卵，正面綠色，下生根。夏開白花。浮水而生，故文天祥過零丁洋詩云：「身世浮沈雨打萍」。

全草可入藥，性寒，味辛。
## 備考
*蘋
*藥用植物圖像數據庫
影視

總電影、電視二者，爰有**影視**之名。初以謂是二者，後義與時易。今媒體本於視者，皆謂之影視。
水獺

**[[獺]]**他達切，今名**水獺**，一名**水狗**，狀如小狗，穴居水岸，捕魚爲食。一年二孕，胎生哺乳。尾長而足短，趾間有蹼。皮毛細密，可以爲裘。肝可入藥，味甘，有毒。

於生學，自爲一亞科。

《禮記》云：「獺祭魚」。雨水之初候是也。凡捕魚，先陳之於岸，然後食之，若祭天也，故世謂之祭魚。後人以之爲行文引經據典之謂。宋吳炯《五總志》曰：「唐李商隱爲文，多檢閱書史，鱗次堆積左右，時謂爲獺祭魚。」
## 備考
*豺祭獸
## 據
*康熙字典
*說文
*教育部國語辭典
*本草經集註
*東西洋考
*月令七十二候集解

分類:食肉目
色目

**色目**，亦稱**色目人**，元各色名目之蠻夷也。有蒙元之時，人分四等。其上為蒙古人，其次為色目人，再其次為漢人，南人，其中以南人最賤。
上杉重房

上杉重房，日本鎌倉時人也。系出藤原北家勸修寺流。諸上杉氏開祖。父清房，左衛門尉。建長四年，北條時賴以宗尊王爲將軍。重房從下鎌倉。文永三年，王去職歸京。重房因留關東。遂仕幕府御家人足利泰氏。重房以其女妻泰氏子賴氏。生家時，及長，主足利氏。重房由是亦貴。女孫清子，適足利貞氏，產足利尊氏。尊氏奄有日本，立幕府於室町。是為室町幕府。

重房本藤原支族，得丹波國何鹿郡上杉庄爲封，遂氏之。其家附足利氏而榮，足利氏既爲將軍，以諸上杉鎮關東。子孫世爲關東管領。戰國季年，徙米澤。今上杉氏徒存其家名而已，實非重房之裔。
櫻桃

**櫻桃**，或名**鸎桃**、**含桃**、**楔**、**荆桃**、**牛桃**、**英桃**、**崖蜜**，英言**車厘子**，果如瓔珠，似桃而小，或紅或紫，種類甚多。其性溫，味甘酸，益氣，令人好顏色。以其狀圓，得名櫻桃。鸎鳥含食之，故又曰鸎桃、含桃。

## 據

*《康熙字典》
*《廣羣芳譜》
----

分類:櫻
伊達政宗

縮圖|政宗像
**伊達政宗**。小字**梵天丸**。俗名**藤次郎**。奧州人也。號**貞山**。父輝宗。祖晴宗。政宗以永祿十年八月三日誕。母最上氏，最上義守之女也。幼，以疾瞽右目。及長，人呼之獨眼龍。伊達氏九世亦名政宗，非一人也。天正十二年十月，輝宗讓其位於政宗。政宗辭不受，家臣勸進，乃受。天文十三年，大內定綱、畠山義繼自主其領，政宗討平之。義繼既降，謁輝宗。協之出走。政宗聞之，引銃兵追義繼，擊殺其眾，輝宗亦罹禍死。政宗圍義繼領二本松城。佐竹義重以其眾三萬來救。戰於人取橋。政宗敗走。是謂人取橋之戰。關白豐臣秀吉降總無事令，命天下偃武止戈，政宗不之從，仍滅蘆名氏，奧州諸侯懼，乃自以其領屬之。遂霸奧州。天正十八年，秀吉集日本諸侯伐北條氏直。政宗道越後、信濃、甲斐至武藏小田原城。氏直既敗，政宗所領安堵不移。文祿二年，受命渡海攻朝鮮。道由京都，伊達兵甲胄之飾甚麗，都民咸悅之。呼曰伊達者。文祿四年，關白豐臣秀次死，秀吉大索其所親者，戮及黨羽。政宗與秀次有交，秀吉疑之。欲減其封， 移伊豫。湯目景康、中島宗求諫止之。乃命政宗隱居。以其子秀宗為家督。關原之役起，上杉景勝、直江兼續引軍攻最上義光，政宗命其從父政景以兵三千救之。茂庭綱元攻上杉領，拔其刈田郡。政宗自引軍攻福島城，本莊繁長固守之，不克。德川家康大勝於關原，政宗以功封六十萬石。復加近江、常陸兩萬石。所領計六十二萬石。慶長十九年，從家康伐豐臣秀賴。圍大阪城。水野勝成時與政宗同陣，戰真田信繁。勝成屢請兵於政宗，皆不報。亦不相見。信繁因得全身而退。政宗兵復犯勝成兵馬，勝成怒，伏殺伊達兵以謝，政宗亦不以爲意。慶長二十年五月七日，勝成、政宗戰明石全登於大阪天王寺。勝成將神保相茂潰，政宗命其銃兵擊之。相茂并其眾皆死。勝成怒詰之，政宗曰:伊達軍法、不分敵我。幕府畏其勢，亦不之罪。豐臣平，以功加伊豫宇和島十萬石，以其子秀宗領之。是為宇和島藩。寬永十三年，行參勤交代，至江戶自仙臺，比至，食不下嚥，寢疾。將軍德川家光親問其疾。五月廿四日，以食道癌薨。壽七十。幕府命江戶民服喪七日，京都三日。子忠宗嗣。
蠣崎季廣

**蠣崎季廣**，蝦夷人也。父義廣。祖光廣。并蝦夷領主。永正四年生。天文十四年，義廣卒，季廣嗣之。從弟基廣反，命長門廣益討平之。義廣在時，日與蝦夷、骨嵬爭。及季廣主其領，稍修親善。與土人約互不相侵。或云此約乃安東舜季之功。時蠣崎爲舜季之附庸，凡有事，皆赴之。季廣以其諸女妻奧州豪傑子，以強其勢。天正十一年，禪家督於子慶廣。豐臣秀吉以慶廣爲家臣，季廣喜，謂其子曰︰「吾所仕，檜山屋形耳，爾爲天下主家臣矣！」言畢伏拜之。由是蝦夷皆蠣崎私領，不復受制於安東矣。文祿四年，薨，壽八十九。子十三人。第三子松前慶廣嗣。
## 據
*松前景廣《新羅之記錄》
巢居

自本州之南，閱百越呂宋婆羅，以至馬達加斯加島，卑濕多水，患蟲蛇鼠獸。乃立杙，編竹苫茅爲多重，登梯上以自處，下可居雞豚幷置雜物，是謂**巢居**，又謂**柵居**。黔桂越南諸地謂之**干欄**、**擖欄**、**葛欄**、**高欄**、**麻欄**。
清末閩粵南洋多騎樓，或謂是巢居之餘緒。香港大澳有似者曰棚屋，今多覆鐵，白堊爲杙。

## 據
一六八四年

；清康熙二十三年；越南正和五年；日本天和四年，貞享元年

## 大事

## 生

## 卒
公曆五月三十一日：于成龍，清國官吏，一廉吏也。

## 攷
一七二一年

## 大事
*朱一貴之事，自羅漢門率眾陷臺灣府城，自稱「中興王」，建國號「大明」，年號「永和」。
## 生
*克萊斯頓·海瑞克·海尼根，德國神童（一七二五年卒）

## 歿
視像

惟夫人彣初現，石磨巖畫，文字始炳。既作契造紙，宜書適畫。然圖畫綦靜，不克觀其始終；文字不逮，弗能視彼形貌。焉乃均分前後，依次摹畫，動之若飛，厥有**視像**之初形。或摹於燈，或畫於盤，或圖於冊。後器與世易，機器亦當刀筆，電訊克成砂墨。以電訊撮攝靜畫，然後處理之，存取之，復現之，是術也者，視頻也。初電視之映，是術是仰。後計算機亦可爲之。斯可用處，焉乃日廣。夫視像者，中邦俗謂之**影片**。而日人又謂曰**動畫**、**映像**。至於三韓，名之曰**動映像**。

## 據
蓮

**扶渠**，今多名之**蓮**、**荷**。蓮藕、蓮心、蓮房、蓮子、蓮葉、蓮花、蓮實皆可作藥用。

其根曰**藕**，其本曰**[[蔤]]**，生水底淤泥之中。藕可烹食，又可作粉爲飲。

其莖出水，曰**茄**，粗而帶刺，其葉一曰**荷**，一曰**蕸**，圓如蓋，色綠。

夏而花，數色，以紅、白二色爲多，花心有黃蕊，清香。未開者曰**菡萏**，已發曰**芙蓉**。花可做瓶供。花、葉可煎飲。

花凋，則結**蓮**，扶渠之實也，今所謂蓮房、蓮蓬是也。其中子曰**的**，今云**蓮子**，的中苦者曰**薏**，色青而味苦。蓮子可生喫，可烹食，可作蓮蓉。蓮子、蓮心皆可以煎湯爲飲。

華人以蓮花爲花中君子。周敦頤《愛蓮說》云：「予獨愛蓮之出淤泥而不染，濯清漣而不妖；中通外直，不蔓不枝；香遠益清，亭亭淨植，可遠觀而不可褻玩焉。」屈原《離騷》云：「製芰荷以爲衣兮，集芙蓉以爲裳。」

與睡蓮相異，非一種也。

## 據
*毛詩草木鳥獸蟲魚疏
*太平御覽
*說文解字注-藕
*說文解字注-萏
*說文解字注-荷
*藥用植物圖像數據庫
## 兼查
*睡蓮
*蓮蓉
*蓮花茶
*《妙法蓮華經》
蓮花茶

**蓮花茶**，熏香茶也。半合未開之蓮，取茶葉納其蕊中，以繩紥定，令經一宿，然後傾出茶葉，包紙焙乾，如此數次，則成。
## 據
*雲林遺事
*遵生八箋
楚楚可憐超能少女組

**楚楚可憐超能少女組**，日本漫畫也。椎名高志著。平成十七年初宣於《週日周刊》。日版付梓於小學館，臺灣中文版付梓於青文。亦有動畫。二十年四月初六初映於東京電視台。

## 要人
*皆本光一
:配聲者，中村悠一。本作男主役。年弱冠，容貌英挺瀟灑，性和善有禮，剛正有義。少女特務之指揮官暨監護人也。

*明石薰
:配聲者，平野綾。本作主役，少女特務也。年十歲、後為十二。容貌美麗，性頑皮好色。

*兵部京介
:配聲者，遊佐浩二。本作惡役，貌若青年，實已毣耋之齡。

分類:平成漫畫
分類:平成動畫
翠

**翠**，鳥也，雄者曰翡，雌者曰翠。其飛則羽鳴翠翡翠翡然，故名。

## 備考
*翡
*翡翠
## 據

分類:今顎類
楊漣

**楊漣**字**文孺**，號**大洪。**德安應山人也。萬曆三十五年進士。神宗顯皇帝崩，帝寵妃鄭氏謀自立為太后。鄭氏既非皇后，而居乾清宮。漣乃與左光斗共請鄭氏移慈寧宮。已而復上言光宗皇帝寢立鄭氏為皇太后之命。帝從之。未幾，光宗崩。選侍李氏欲效垂簾之政。漣與劉一燝、周嘉謨力主太子即位，選侍移宮。竟移李氏而立太子，是為熹宗悊皇帝。天啟三年，漣以宦官魏忠賢用事，疏忠賢二十四大罪。疏未上，忠賢遏熹宗不御朝，使不得上，既御朝，復沮其言。以是疏不達於天聽。忠賢遂銜之，下汪文言獄中，命許顯純刑之，欲使文言偽證而害漣，文言至死不從，顯純乃自擬供詞。漣因下獄。閹黨酷刑之，卒。年五十四。忠賢既死，乃雪其冤，諡忠烈。康熙中蒲松齡作《聊齋誌異》，有漣異事一則，評其人曰:天上多一仙人，不如地上多一聖賢。
## 攷
*《明史卷二四四》
*《聊齋誌異》楊大洪
中央人民廣播電臺

**中央人民廣播電臺**者，中華人民共和國官營廣播電臺也。此官府之喉舌也。

## 沿革
庚辰年十一月十四，**延安新華廣播電臺**立，時在延安。乙丑年二月廿六，遷於北京。是年十月十六，易今名。後又開藏語、朝鮮語之廣播。文革既始，諸少數民族語言一時廢。壬子年六月廿二，朝鮮語廣播方復。戊寅年六月，開網路之頁。

## 分舵
蓋中央人民廣播電臺，於中華大地放送中國之聲、經濟之聲、音樂之聲。然經典音樂廣播、文藝之聲、老人之聲、閱讀之聲，受者惟京華百姓。中華之聲、神州之聲，放送臺灣。香港之聲，放送香港。粵港澳大灣區之聲，放送珠三角、港澳。諸自治區，放送少數民族語言。非常之時，則放送國家緊急放送之節目。其於電視，放送央廣健康、央廣購物。
牡丹江 (釋義)

*牡丹江，在中國東北，為松花江支流。
*牡丹江市，中華人民共和國黑龍江省地級市。
*牡丹江革命根據地，中共起事據點。
*牡丹江省，滿洲國轄省。
鄭

**鄭**，周時公國也。與周同姓。周厲王子友受封鄭地。是為鄭桓公。成周東遷洛邑，鄭有翊衛之功。魯隱公六年，莊公朝周。周桓王不禮之。魯桓公五年，周王引虢公、周公、蔡、衛、陳伐鄭。王師敗績於鄭。桓王被傷而去。東周之初，鄭稱霸焉。莊公薨而鄭有昭、厲之亂。衰。鄭穆公十三子，七子拜卿。是為七穆。其後強，政出七家之門。襄公時，晉、楚皆強，鄭處二國之中，患之。魯宣公十二年，楚莊王克鄭，國幾亡。與鄭盟、鄭出質而去。簡公、定公時，七穆子產執政，鄭乃中興。子產薨，鄭復衰。周安王二十六年，韓滅鄭。鄭絕祀。子孫稱滎陽鄭氏。鄭初都留。既滅鄶，乃遷其故地，築新鄭，都之。

## 世襲
*鄭桓公友
*鄭武公掘突
*鄭莊公寤生 	
*鄭昭公忽
*鄭厲公突
*昭公復辟
*公子亹
*公子嬰
*厲公復辟
*鄭文公踕
*鄭穆公蘭
*鄭靈公夷
*鄭襄公堅
*鄭悼公沸
*鄭成公睔
*鄭釐公惲
*鄭簡公嘉
*鄭定公寧
*鄭獻公躉
*鄭聲公勝
*鄭哀公易
*鄭共公丑
*鄭幽公已 	
*鄭繻公駘
*鄭康公乙
## 據
熱河

**熱河**，可謂：
*今河北省承德市。
*熱河省，中華人民共和國之行政區。
*熱河省 (滿洲國)，滿洲國之行政區。
*熱河省 (中華民國)，中華民國之行政區。
朝鮮人民共和國

**朝鮮人民共和國**，朝鮮總督府廢後所建。以李承晚為元首，都京城府。然米軍否之，國旋破。米蘇朝鮮一戰後，立朝鮮民主主義人民共和國。
周惠王

**周惠王**，姬姓，諱閬，周之第十七王，東周第五王，僖王子也。即位，取蒍國之圃、邊伯之宮、子禽祝跪與詹父之田并膳夫之秩。國等怨，以蘇氏而立莊王少子頹。是為**王子頹之亂**。鄭厲公奉惠王，不能克成周。乃處之於櫟。取成周寶器。夏，厲公、虢公奉王攻王城，下之。王子頹眾死，亂平。惠王自虢歸成周。魯莊公二十七年，王命齊桓公伐衛，以衛立王子頹故。魯僖公七年，王崩。子襄王鄭嗣。初，惠王愛世子弟帶而疏世子。齊桓公乃會諸侯於首戴，共戴世子鄭。惠王誘鄭以利，鄭公走而不與盟。齊伐鄭，圍之。楚乃侵許救鄭。齊遂解鄭圍。

## 據
* 《左傳》
黑猩猩

**黑猩猩**，脊索動物門，脊椎動物亞門，哺乳綱，真獸亞綱，類人猿總目，人科，人亞科，黑猩猩屬。存於中非等地森林。

分類:人族
棕矮星

**棕矮星**，恆星敗者也。無可聚變，亦無可生光。質十數倍乎歲星者，或可融氘，餘者皆自主序前階，后而溫漸低也。
黃矮星

**黃矮星**，主序星之類也，其光譜為G，質蓋零點八至一倍於日，溫度多為五千五百至六千開氏。其心化氫為氦，以為能量，有壽蓋百億年矣。夫日者亦為此類也。
超新星

**超新星**，嘗謂曰**[[客星]]**，蓋為恆星之末也，其時，恆星生變，驟明千萬倍，其最明者，五千七百億倍乎太陽。由是忽顯於夜空，常使星系盈之，故古人以為客來，《後漢書》載：「十月癸亥，一客星出於南門，其大如斗笠，鮮艷繽紛，後漸衰萎，於次年六月沒」。今謂新星者，實亦非新也，以其變而顯也。其變之末，化中子星、黑洞。 

=類=
客星依光譜見其性，依其性分二類，曰一型，曰二型。無氫吸收線甲者（白話稱氫吸收線A，以甲代之），一型屬。有氫吸收線甲者，二型屬。一型亦依光譜分小類，英文曰一A類，一B類，一C類。一型諸類，漢譯尚無，現代之以甲乙丙。甲者，氫氦吸收線無，硅吸收線有。乙者，氫吸收線無，氦吸收線有。丙者，氫，氦，硅吸收線皆無。

### 甲類
客星甲類，爆炸前為白矮星。其有伴星，竊其質以積。若其自不轉，積至錢德拉塞卡極限（一點三八倍日質），坍。部分質核聚變，放巨能，遂激超新星爆發。是時，星驟明，星等達負十九點三三。
慕尼黑

巴伐利亞之都**慕尼黑**者，濱伊薩河，倚阿爾卑斯山。創於一一五八年，迄今八百餘載。地勢高敞，拔海五百有餘丈。城域方三百一十里，分治二十五坊。北接巴伐利亞之原，南臨阿爾卑斯之巒。

溯其源，始於亨利獅子公毀芬寧而立此邑，欲以控鹽道也。歷經興廢，屢遭兵燹，然輒重建，卒成大邑。今屬德意志，有百五十萬餘人。四方來集，雜處通商，工藝精良，為南德重鎮。

其物產頗饒，以啤酒聞名。每值仲秋，開盛會，四方來會，飲宴為樂。又有機械、車馬、電器之產。寶馬、西門子諸賈，皆設肆於此。百工聚集，諸業並興，金融、保險、出版之業尤盛。歲入頗豐，冠德邦諸邑。

城中勝跡甚多，瑪麗恩廣場為最。新舊公堂立其上，鐘樓高聳。聖母大殿在一隅，為邑中名勝。宮室、畫閣、博物諸館，次第而立，頗具觀覽之致。

文教之事，亦頗發達。路德維希馬克西米利安、工業二大學在城中，學者匯聚。歌樓、書館亦多，文事可觀。其人好學，工藝精巧，時有新創，廣為人知。

往來之便，甚為便利。城中道途縱橫，地下鐵路通達遠近，輕軌、公車，往來不絕。郊外三十里有飛機場，為歐洲要道。商旅頻繁，貨物流通。

氣候温和，四時分明。春夏秋冬，各有其景。年雨水九百餘豪，霜雪亦多。氣候宜人，適於居住遊覽。

國人性情，頗尚樸實，好著舊服，以示其風。鄰里相處，頗為和睦。每逢節日，鼓樂歌舞，頗有熱鬧之象。

然亦有可慮之處。人口稠密，或有擁擠之虞；物價頗高，民生或有不易；遊客眾多，或有擾民之慮。城域漸廣，綠地漸少，此為長遠之慮。

總之，慕尼黑歷史悠久，百工發達，文物豐富，為德邦重鎮。其利有三：工商發達，文教昌明，交通便利。

## 據

分類:拜仁地方志
紅山文化

**紅山文化**，起東亞之北，肇七千年前，華夏文明濫觴也。北起內蒙，南至冀中，東至遼河。興於女主男從之時，末於男女易位之世。時人務農、漁牧為業，善石器。

民國十年，初知其事。越三十五年，定名紅山文化。西元二零一三年申列世界文化遺產。
梁元帝

**梁世祖元皇帝**諱**繹**字**世誠**，小字**七符**。號**金樓子**。梁武帝第七子也。母修容阮氏。天监七年八月丁巳，繹生。初封湘東郡王。太清三年三月，武帝幽崩於石頭。王乃征兵於河東王譽。河東不從，王興兵討之，敗績。岳陽王詧舉兵，圍江陵。王固守。詧不能克。太清四年夏五月，河東王敗於王僧辯，僧辯斬之。王乃領其地。十一月，自稱相國。太清五年，王僧辯等上表請即位。王不許。太清六年，王傳檄四方討侯景。命王僧辯直搗金陵。三月，王師克侯景。斬之。傳首江陵。群臣上表勸即位，王不從。四月，武陵王、皇子紀據益州自立。至八月，紀興蜀兵東進。十一月，王即位。改元承聖。承聖二年，宇文泰遣尉遲迥入蜀，蜀將聞風而降。紀眾自潰於西陵。泰進擊江陵，帝不能守，乃降。焚其所藏書十四萬卷。旋為蕭詧所害。年四十七。群臣上謚號元皇帝，廟號世祖。陳霸先、王僧辯立皇子方智於金陵，是為敬帝。帝嘗撰《金樓子》二十卷。今存六卷行世。
## 據
*《梁書·元帝本紀》
*《周書·文帝本紀》
周成王

**成王**誦，周武王子也。即位，以沖齡嗣位。周公旦攝政。管叔鮮、蔡叔度、霍叔處、王子武庚以殷之故地反。周公討平之。封衛康叔於殷地。越七年，周公還政於王。王營洛邑，東伐淮夷。滅奄，遷其君薄姑。成王弟虞，受封於唐地，是為晉國。王崩，遺命召公奭、畢公高佐王子釗。釗即位，是為周康王。成王、康王之世，形用鮮而鳥獸被德。國強，是故他國服之。

## 據
*《史記·周本紀》
*漢武帝《賢良詔》
崔庸健

**崔庸健**（朝鮮文︰최용건），泰川郡西城面人，號**石泉**，二任朝鮮元首兼最高人民會議議長，一九〇〇年六月二十一日生。

一九四八年朝鮮民主主義人民共和國民族輔衛省相，一九五八年朝鮮元首兼最高人民會議議長，一九七二年國家副主席。一九七六年九月十九日病卒，年七十六。

## 外連
* 비화발굴/ 조선족 항일투사 李敏여사의 '60년만의 증언' - 항일무장투쟁시기의 김일성 빨치산부대 《신동아 2000년 3월호》
* '김일성 선배' 최용건의 부인은 왜 중국에서 죽었나? 《데일리NK 2007.1.18》
*  북한서 사라진 공화국 차수 '최용건' 민족보위상 《데일리NK 2014.4.29》

分類:朝鮮民主主義人民共和國世家
香草

**香艸**，草之有香而芬芳者也，如江離、芷之屬。屈原作離騷，以之喻賢臣、君子。王逸離騷序所云「離騷之文，依詩取興，引類譬諭，故善鳥香草，以配忠貞」，陸龜蒙采葯序所謂「香草美人，得以比之君子」是也。

又凡作料以花草爲之者，若芫荽、羅勒等，亦以**香草**爲名，或稱香料，其用大矣。

## 備考
*香料譜
*楚辭所載香草一覽

## 引據
遜清皇室小朝廷

**遜清皇室小朝廷**，蓋辛亥革命後，紫禁城復辟之朝廷也。時大清雖破，然南京政府以優待條件大赦之。清廷遂猖獗，政府亦不甚惜。然民國十三年，馮玉祥政變北京，朝廷遂終，奔走又立，號遜清皇室流亡小朝廷。

兹朝廷也者，又謂**遜清小朝廷**、**清室小朝廷**、**滿清小朝廷**、**紫禁城小朝廷**、**宣統小朝廷**、**溥儀小朝廷**。

## 又見
*清室優待條件

## 引據

分類:中華民國紀事
太始

**太始**，年號也，可謂：

*西漢武帝之年號，請閱太始 (西漢)。
*南朝梁侯景之年號，請閱太始 (南朝梁)。
*渤海國明王之年號，請閱太始 (渤海國)。
尉遲迥

**尉遲迥**字**薄居羅**，鮮卑人也。出鮮卑尉遲部。父俟兜，母宇文氏，宇文泰之姊也。時南朝亂，梁皇帝繹、武陵王紀自據其地而王之。紀自蜀東犯梁，梁求救於宇文泰，泰乃遣迥引甲士一萬二千，騎萬匹入蜀。所至皆降。遂領益州。封蜀公。楊堅秉政，忌迥功高。陰欲除之。迥亦覺。乃反。周人多應之。堅乃遣韋孝寬討之。圍於鄴。陣歿。唐高祖武德時，嘉其忠義，改葬。
## 據
*《周書》
電娛賽會

**電娛賽會**，娛樂軟體協會掌之，舉於洛杉磯。凡遊戲、動畫、漫畫云者，皆與會。
巴比倫懸園

西曆前六世紀，新巴比倫國主尼布甲尼撒二世有妃曰安美依迪絲，思鄉成疾。王患之，巴比倫城為土功，建**懸園**。草木賁華，池閣相望。後林池絕滅，略無遺跡矣。世人以為七蹟之一。
直通任天堂

**直通任天堂**（日語：ニンテンドーダイレクト）者，任天堂所掌之節目也。平成廿三年，每遊戲售前，小流當道，阻塞官方。社長岩田聰感之而立，每放送任天堂遊戲之訊。岩田既卒，放送室之森本英機續之。

## 佐文
*新放送之直通任天堂
*直通任天堂諸期節目
朝鮮定宗

**朝鮮定宗恭靖大王**諱**曔**字**光遠**，元諱芳果。朝鮮國王。朝鮮太祖二子也。至正十七年丁酉誕。洪武三十一年戊寅，封朝鮮王世子。建文二年，禪位於皇弟李芳遠。自居清閒十有九年，永樂十七年薨。年六十三。王有十五子。多封君。朝鮮太祖薨，諸子爭位，鄭道傳欲立宜安大君芳碩，為芳遠所敗，道傳亦死。是為戊寅定社。皇子芳幹起兵， 復為芳遠討平。芳遠畏人言，乃立兄芳果為世子，即王也。而政之所出，實芳遠也，王垂拱南面而已。王在位二年，謚曰恭靖懿文莊武溫仁順孝大王。葬厚陵。
## 據
*朝鮮國《本朝紀略》
*朝鮮國《璿譜紀略》
中央電視臺

**中央電視臺**，電視臺之名也。多國有電視臺名此者：
*中華人民共和國之電視臺，請閱中國中央電視臺。
*朝鮮民主主義人民共和國之電視臺，請閱朝鮮中央電視臺。
*蘇維埃社會主義共和國聯盟之電視臺，請閱蘇聯中央電視臺。
*德意志聯邦共和國之電視臺，請閱德國中央電視臺。
*日本國福島縣之電視臺，請閱福島中央電視臺。
*日本國山陰地方之電視臺，請閱山陰中央電視臺。
尊王攘夷

**尊王攘夷**，齊之舊政也。齊桓公大會諸侯而伐楚，楚畏服。公羊傳謂桓公救中國而攘夷狄，王者事也。後世總而言之，謂曰尊王攘夷。王，初謂周天子也。日本江戶之季，宋學大盛，歐羅巴、美利堅諸國矜力威日本，水戶藩士人唱尊王之論。及清師敗績於英，割香港而與之，東亞嘩然，攘夷之聲遂起。大老井伊直弼會美利堅國使，盟。約通商。人多怨之，異議四起，幕府乃繫之獄，刑死者眾，是為安政大獄。薩摩島津氏、長州毛利氏與泰西諸國戰，大敗，二氏因棄攘夷之心而興強國之願，蓋其國羸弱無以攘夷也，遂革其舊政以泰西之術，唱開國之政，卒亡德川氏之幕府而還政於天皇，是為倒幕而尊王也。明治維新，其所由者，尊王攘夷也。
## 據
*《公羊傳》僖公四年
雅可夫·朱加什維利

雅可夫·約瑟福維奇·朱加什維利斯大林嫡子也。西元一九〇七年三月十八日，生於提比里西省哥里。其母早亡，斯大林悲甚，遂寄之婦家。

二一年，雅可夫年十四，因其舅勸，至莫斯科學，始習俄語。惟斯氏已續弦，得次子瓦西里，遂冷待雅氏，哂之曰：「彼不過一鞋匠矣。」

二五年，卒業於一電業學校，為一電工。同年，配梅爾策氏。蓋梅爾策氏乃猶太裔，斯氏甚恨之，更遠雅氏，乃相爭不斷矣。後雅可夫嘗以鎗自決，獲救，其父諷曰：「伊竟射皆不中。」

後值第二次世界大戰。四三年四月十四日歿。
## 注疏

分類:蘇聯列傳
晉靈公

**晉靈公**諱**夷獆**，晉文公孫，晉襄公子也。以沖齡嗣位。趙宣子輔政。公在位無道。性虐。彈射公卿於堂上以為樂。民不悅。復使鉏麑害趙盾。魯宣公二年，遂為趙穿所弒。時趙宣子盾受命伐鄭。及歸，靈公已薨。盾與穿遂立公子黑臀，是為成公。晉太史董狐以盾不討弒君之人，著書曰趙盾弒靈公。實非盾所弒。董狐之節，後世稱之。謂曰董狐筆。

## 據
* 《公羊傳》宣公二年，宣公六年
* 《國語》卷十一
* 文天祥《正氣歌》
趙嫗

**趙嫗**，越南女傑，力抗東吳，南史留名。九真郡女也，未嫁，乳長三尺。吳赤烏十一年，於九真山中聚結群黨，攻掠郡縣，三尺長乳施於背後，常着金擒踶屐，恆居象頭鬥戰。刺史吳郡陸胤平之。雖不似二徵稱徵王，而騷動交州，允爲一時豪傑。中國史書謂其山賊渠帥，而越史讚善其行。

趙嫗之名，初見於中國史書《太平御覽》所引晉《交州記》。《南越志》亦見趙嫗。雖然，二書皆佚失。至越南正史，則初見趙嫗於吳士連《大越史記全書》所引《交趾志》。《三國志・吳書》載赤烏十一年交州騷動，但未載主事者名。故趙嫗其人實存與否，尚有疑竇。

趙嫗名譽越地，深入人心。雖典載其爲山賊渠帥，越南阮帝御批《欽定越史通鑑綱目》曰：「我南女子，多有雄奇，趙嫗亦二徵之流亞也。則北史之稱，夫人城、娘子軍者，豈能專美乎？惟云『乳長三尺』，殊爲怪誕可笑。」越南民族主義日盛，趙嫗登爲救國英雄。今越南清化省厚祿縣有趙嫗殿，封神祭祀。多地亦以趙嫗爲地名，用是永銘。
## 辨名
趙嫗，又俗呼**趙婆**。越南語「婆趙」及「趙嫗」一名而兩體，婆趙者，今越南語之口語也，趙嫗者，漢文之文語也，出於漢文典籍。

又謂**趙貞娘**、**趙氏貞**、**趙國貞**之三者，皆引自陳仲金《越南史略》，曰趙氏名貞，但無解釋。越南古史皆無趙氏本名，近人何以得之，頗成疑竇。

## 前事
黃武五年，士燮卒，吳帝孫權分嶺南，以合浦爲界，北屬廣州，呂岱爲刺史，南屬交州，戴良爲刺史，陳時爲交趾太守。燮子徽自署交趾太守，發宗兵拒良。

呂岱被詔誅徽。岱遣使說令服罪，保無他憂。徽共兄弟出降，即皆伏誅，傳首詣武昌，士氏幾於泯滅。徽餘黨拒抗，岱進討九真，斬獲以萬數。

## 列傳
丙午年，趙嫗生九真郡軍安山區，在今越南清化省安定縣定進社官安村。

趙氏父母早卒，撫育趙氏者，其兄國達，軍安一酋也。

及長，力強好武，心懷大志。其年二十，其兄娶妻，其嫂行劣，遂殺之，入𦰡山，募得千人壯士。

戊辰年，趙氏以吳殘暴，民生苦楚，欲與兄舉事抗吳。兄本止之，爾後從之。

甫戰，連戰連勝，盡逐九真吳軍。自𦰡山、安定出，趙氏佔郡治胥浦，得九真吳軍營。趙氏乘勝，盡取馬江之地。

及此，趙國達病卒。義兵視趙嫗忠肝義膽，尊其作主。戰時常着金甲，履齒屐，戴金釵，乘象頭，尊名蕊嬌將軍。

城邑攻沒，交部騷動，吳大帝以陸遜族子陸胤爲交州刺史、安南校尉，領五千兵平亂。胤入南界，喻以恩信，重宣至誠，遺以財幣，化敵爲友。

蒲田一地，戰鬥甚烈。力弱敵强，且無外助，蒲田被圍，二月即覆。

陳仲金《越南史略》載，趙吳激戰五六月方休。戊辰年戰終，趙嫗殉節於松山，在今越南清化省厚祿縣趙祿社，終年二十三歲。世傳敵知趙氏女兒身，命兵士皆裸身出戰，是以女家羞忌，趙嫗自刎雪辱。他說趙嫗投河或象踏而死。

後交部復爲吳土，以至晉領交州。

## 名言
年方十九，衆皆勸婚嫁，趙氏有言：

## 紀念
趙氏身後，李南帝以其忠勇，詔立廟祭祀，封曰弼正英烈雄才貞一夫人。

今趙祿社松山尚存趙氏墓。墓址近處，荄山築趙氏祠殿，祠在趙祿社富田村側1A國道旁，清化市北十八公里處。農曆二月廿一，即趙氏祭日。越南諸省城，以趙嫗名作學校、街路名，河內尤有趙嫗街，名於當地。

## 詩聯
《大南國史演歌》以詩志史，有《趙嫗戰吳》：

傳吳軍畏趙氏威勇，有言：
:橫戈當虎易，
:對面婆王難。

越地今傳諸詩、聯，以頌趙嫗，如：

《洪德國音詩集》若者，名士文集若阮敦復者，亦有詩文頌趙氏。

## 疑竇
### 終局
及古至今，史冊皆載趙嫗兵敗，當年自刎。然越南學者黎孟闥以《天南語錄》、《魏志》舉新論，曰趙嫗未敗，反勝陸胤，胤只得今廣西地，趙氏守得交州，直至鄧句攻交趾。新論甚奇，未得學界執認。

### 名
古史惟曰「趙女」、「趙嫗」。今添「趙貞娘、趙氏貞、趙國貞」之名，文郎謂其近人所添。趙氏之名，同於二徵，乃古越語之疑竇，約西元前後事矣，彼時越語何如，尚值探幽。

於彼時，又謂趙氏「蕊嬌將軍」、「麗海婆王」。「趙嫗」之名，初見於《太平御覽》軍寧段，引《交州記》，又《南越志》亦載。

直至近世，《洪德國音詩集》、《大越史記全書》、《清化紀勝》、《欽定越史通鑑綱目》皆謂之「趙嫗」。後人陳仲金作《越南史略》，再版云：「前版皆謂趙氏曰趙嫗，今得其名趙氏貞。」，如此云云，但無釋解。

自此越人解「趙嫗」之名而諸說紛紛：
*史家范文山曰：「船人忿恨，以老女之意，稱其趙嫗，訴輕慢意。」
*《越南歷史》諸君：「中國史籍謂之趙嫗，實爲貶抑。」
*或謂「趙嫗」意即趙氏女酋。

### 長乳
《交趾志》曰：「九真山中有趙妹女子，乳長三尺，不嫁。結黨剽掠郡縣。常著金褐齒，徙聚象頭。鬪戰死，面為神。」

《越南民族抗封建中國侵略之榮耀史》釋之：「巨女、長乳，乃地母玄話。以地母作女傑之形。」長乳女傑者，泛流於南地，以交州爲最。如粵地傳冼夫人乳長二尺。趙氏亦女傑也，故越民以長乳喻之。

## 注


## 引典
*《太平御覽》
*《初學記》
*《大越史記全書》
*《三國志・吳書》
*《欽定越史通鑑綱目》
*《資治通鑑》
*陳仲金.《越南史略》
*潘輝黎、陳國旺、何文晉、梁寧（Phan Huy Lê, Trần Quốc Vượng, Hà Văn Tấn, Lương Ninh）.《越南歷史》（Lịch sử VN；歷史越南）
*阮決勝、阮伯世（Nguyễn Q. Thắng, Nguyễn Bá Thế）.《越南歷史人物辭典》（Từ điển nhân vật lịch sử Việt Nam；辭典人物歷史越南）
*多人共筆.《越南歷史》（Lịch sử Việt Nam；歷史越南）
*黃恢、黃亭詩（Hoàng Khôi, Hoàng Đình Thi）.《越南婦女佳話》（Giai thoại về phụ nữ Việt Nam；佳話𧗱婦女越南）
*文郎、瓊琚、阮英（Văn Lang, Quỳnh Cư, Nguyễn Anh）.《越地名人》（Danh nhân đất Việt；名人𡐙越）
*張右敻、潘岱團、阮景明（Trương Hữu Quýnh, Phan Đại Đoàn, Nguyễn Cảnh Minh）.《越南歷史大綱》（Đại cương lịch sử Việt Nam；大綱歷史越南）
*洪南、洪嶺（Hồng Nam, Hồng Lĩnh）.《越南民族抗封建中國侵略之榮耀史》（Những trang sử vẻ vang của dân tộc Việt Nam chống phong kiến Trung Quốc xâm lược；仍張史𡲈榮𧵑民族越南𢶢封建中國侵略）
晉靜公

**晉靜公**諱**俱酒**，晉之末主也。晉烈公孫，晉孝公子。周顯王十三年（前三五六年），即晉公位。二十年（前三四九年），趙氏取晉端氏。遷之屯留。旋為韓所弒。薨。唐叔虞絕祀。《晉世家》以靜公二年（前三七六年），魏武侯、韓哀侯、趙敬侯滅晉後而三分其地。靜公遷爲家人，晉絕不祀。
## 據
* 《史記》晉世家、趙世家
* 《竹書紀年》
屈瑕

**莫敖屈瑕**，楚武王時人。莫敖，楚言，猶宰輔也。魯桓公十一年，受命盟貳、軫。鄖引隨、絞、州、蓼壞盟。瑕敗鄖人。遂盟二國。伐絞人，以利誘之出。大敗之。與絞盟而還。十三年，瑕伐羅人。輕其國小。楚大夫鬬伯比恐其敗，諫楚王，欲襄其師。王不從。瑕至羅，軍大亂。楚師敗績於羅。瑕自縊。

## 據
* 《左傳》桓公十一年、十二年、十三年
東京工業大學

**東京工業大學**，略稱東工大，在日本東京，明治十四年肇於大日本帝國東京府，時曰東京職工學校，昭和四年再造，改易今名。學院有六，格致專攻。

今有生員凡九千九百餘人，取士之艱，名顯東瀛。日本首相菅直人氏，食貨學家大前研一氏，千禧年諾貝爾獎之一人白川英樹氏及學界聞人中澤正隆、大見忠弘、藤田誠、高柳邦夫、向山光昭等，盡皆本學之舊生。

## 它典
* 東京工業大學

分類:日本之大學
新加坡中華總商會

**新加坡中華總商會**，肇於光緒三十二年，迄今所領商團凡百五十有奇，商號逾四千，聯絡組織四萬有餘。

## 參見
* National Heritage Board (2002), *Singapore's 100 Historic Places*, Archipelago Press, [//en.wikipedia.org/wiki/Special:BookSources/9814068233 ISBN 981-4068-23-3]

## 據
* Singapore Chinese Chamber of Commerce & Industry (SCCCI) 

分類:新加坡史
趙嫗 (釋義)

**[[趙嫗]]**（越南語：Bà Triệu／婆趙）者，越南史中一人，名譽越地，越人視之如英傑，故於越南多地以「趙嫗」作名。

之於越南語，「婆趙」及「趙嫗」一名而兩體，婆趙者，現代越南語之口語也，趙嫗者，漢文之文語也，出於漢文典籍。大典取漢文之名，而與越文「Bà Triệu」相對。

## 地名
*趙嫗坊（Phường Bà Triệu/坊婆趙），南定省南定市一坊。
*趙嫗街（Phố Bà Triệu/舖婆趙），多處。
*趙嫗街區（Khu phố Bà Triệu/區舖婆趙），清化省趙山縣趙山鎮（Triệu Sơn）一區。
*趙嫗路（Đường Bà Triệu/塘婆趙），多處。

## 建築
*趙嫗殿（Đền Bà Triệu/殿婆趙），清化省厚祿縣趙祿社（Triệu Lộc）富田村一廟祠，越南特別國家遺蹟之一。

## 他
一說趙嫗名貞，故謂「趙氏貞」。
*趙氏貞路（Đường Triệu Thị Trinh/塘趙氏貞），多處。

分類:越南史
福建省福州第三中學

昔福州市府以民國卅一年立**第三中學**。學在鼓西，左望冶城，右接西湖，北銜街衢，南開之地也。

初以市立初級中學聞，曹瑞書長之。越二載，日軍侵寇。庠序離散，一部流遷郊野，陳廉主事。卅四年，左海克復。復建校，劉大業長之。明年徙任，陳蔭岑司職。卅七年，設高級中學部，始名市立中學。方茲六歲，財貲匱乏。學館黌堂，悉賃假發徵。班十有三，而俶纔三。生徒七百餘，本不足七之二。敎師執役，募至卅有九人。西曆一九四九年，解放軍到，整飭黌序，召吳從徵以校長，林元喬貳之。度二秋，更爲市立第一中學。朞年併三校，以五二年易今名。爰增廣畛域，羅致敎師。又七歲，設作場，且爲全閩重點中學，財貲足用，生徒益多。既九州動亂，師喻罔聞，教倫不存。旬年始軌軌。於是構營體育館，興建文書閣，又乃增設實驗室。九四年，閩省教育廳評以一級。逾九載，定爲示範。學生逾二千，敎師執役凡一百六十，而校周匝二里。

學中結社識籍者約四十，若湖濱文社、深空天文社、楚門話劇社、模擬聯合國社、無戒動漫社之屬。雜報有五：三葉蟲、曦、湖濱、湖濱晨笛、陽光。

三
福建省福州第一中學

**福建省福州第一中學**在省治之東街。初，三牧坊有鳳池書院起清嘉慶間，翰林趙在田之所爲。光緒中，降諭旨，許立全閩大學堂，敎道就新。總督府直轄之。後名凡九易，以西曆一九五一年有今謂。二〇〇二年，閩侯別設學堂。

其歌曰：「閩山蒼翠水縈迴，美哉偉哉我福中。正誼鳳池托跡古，此班人物甲南東。李忠定、俞家軍，緬懷壯烈邑高風。雞鳴風雨同舟切，百千健兒齊起勤勇復公忠。振興中華民族，萬祀永無窮。」時日軍寇，校遷沙縣孔子廟，生徒過泮池而就學，日聞時局。於是師管雄作詞，饒士斌度其曲。二〇〇四年議定，以爲校歌。
一
福建師範大學附屬中學

**福建師範大學附屬中學**在省治南倉山。省府以西曆一九五一年併三校，立福州第二中學。後名再易，以七三年得今名。

其徽識，北辰在上，以喻政向。下書大學之英文首字，畫電子之軌道，以成「中」字。又以電子之動勸學。夫電子核而周行，故以之喻附屬。
附
曹

**曹**，周諸侯也。與周同姓。伯爵。周武王弟曹叔振鐸之後。至曹伯石甫為弟武所弒，焉始稱公。晉文公少時過曹，曹不禮文公。及文公霸，乃伐曹。滅之。會文公有疾，曹使豎候獳說文公曰，曹與晉皆與周同姓，今晉滅曹，是滅兄弟也，非禮。文公嘉納其言，遂復曹伯之爵。周敬王三十三年，曹為宋滅。曹伯陽見害。晉國雖力能救，而不救曹。曹叔振鐸絕祀。
## 攷
蔡

**蔡**，周諸侯也。與周同姓。侯爵。蔡叔度之後。度興亂，周公討平之。度子蔡仲胡改行事周。遂襲封蔡。楚強，屢為楚所迫。周景王十四年，楚靈王誘蔡靈侯出於虔地，滅蔡。穀梁傳以為此夷狄之滅中國也。公羊傳左其言，謂蔡候本不義，楚王亦懷惡。皆非禮。旋復國。遷新蔡。至楚惠王時，卒為楚所滅。蔡叔度絕祀。
晉文公

**晉文公**諱**重耳**，父獻公。母狐姬，戎人。初封於蒲城，見惡於晉夫人驪姬。重耳乃出奔。入狄。娶季隗。經衛、齊、曹、宋、鄭、楚、秦。備嘗險阻，盡知民情。魯僖公九年，獻公卒，荀息輔政。夫人驪姬立己子奚齊為晉公。冬十月，大夫里克、丕鄭殺公子奚齊。荀息乃改立奚齊弟卓子。十一月，克復弒卓子，殺驪姬。息乃自戕。時重耳在外，避驪姬也。乃迎公子夷吾為公，是為惠公。魯僖公二十三年，晉惠公薨。子懷公圉立。公欲剪滅重耳之勢，乃召大夫從重耳者。逾期無赦。明年春二月，重耳、大夫狐偃與秦人盟於郇，遂殺懷公於高梁，即晉公位，是為文公。在外流離，凡十五年。魯僖公二十五年，文公滅原，以趙衰為原大夫。二十八年，公伐曹、衛。衛人放其君以說晉。楚人援衛。攻宋以分晉軍。令尹子玉請戰。敗績於文公。公盟衛而還。召周襄王，會諸侯。狩於河陽。魯僖公三十年，文公與秦穆公圍鄭，鄭人遣大夫燭之武說秦。秦人引去。圍乃解。魯僖公三十二年，公薨。在位九年。
## 據
國立屏東科技大學

**國立屏東科技大學**，略稱屏科大，在屏東縣内埔鄕，屬技職體系。今有生徒凡萬一千餘，農學甲於臺灣。

## 史
大正十三年肇於屏東，時名曰高雄州立屏東農業補習學校。昭和三年改制，云高雄州立屏東農業學校。民國三十四年，臺灣光復，黌校改制，命以臺灣省立屏東農業職業學校。四十三年，臺灣省立農業專科學校立校。四十八年，易名臺灣省立屏東高級農業職業學校。五十三年併臺灣省立農業專科學校改制，時謂之臺灣省立屏東農業專科學校。七十年改隸，曰國立屏東農業專科學校。七十八年遷址內埔，校地二百八十三餘公頃。八十年陞格，曰國立屏東技術學院。八十六年，改名國立屏東科技大學。

## 學院
學院凡七，曰農學，曰工學，曰管理學，曰人文暨社會科學，曰國際學，曰獸醫學，曰達人學。

## 它典
* 國立屏東科技大學
葉公諸梁

**葉公**諱**諸梁**，字**子高**。葉音於官話音讀如「射」。後人多讀葉，遂因之。羋姓，沈尹氏。父戌，楚左司马。後世多稱**葉公**、**沈諸梁**。沈諸梁蓋沈尹諸梁之訛。以其封邑在葉，故呼曰葉公。楚太子建子白公勝禦吳，既克，令尹召之。葉公諫令尹，不聽。勝竟作亂，殺令尹子西、司馬子期。公在葉，興兵討勝。遂克之。勝自縊。公兼令尹、司馬。旋讓位於王孫甯、王孫寬，甯、寬，子西、子期之子也。公薨於葉。子孫以邑為氏。是為葉氏。今河南葉縣葉邑有其陵存焉。

## 攷
國立屏東大學

**國立屏東大學**，略稱屏大，在屏東縣屏東市，高等學府也。

## 史
昭和十五年肇於屏東，時名曰臺灣總督府屏東師範學校。十八年，改為臺灣總督府臺南師範學校預科。臺灣光復後，民國三十五年，黌校改制，命以臺灣省立臺南師範學校屏東分校。十月獨立，云臺灣省立屏東師範學校。五十四年改制，時謂之臺灣省立屏東師範專科學校。七十六年升格，曰臺灣省立屏東師範學院。八十年改隸，曰國立屏東師範學院。同時，國立屏東商業專科學校立校。八十七年，國立屏東商業專科學校改制國立屏東商業技術學院。九十四年，改制國立屏東教育大學。一〇三年併國立屏東商業技術學院改制，曰國立屏東大學。

## 校區
今有校區四，曰民生，曰林森，曰屏商，曰車城。

## 學院
學院凡五，曰人文社會學，曰理學，曰資訊學，曰教育學，曰管理學。

## 它典
* 國立屏東大學
國立臺灣師範大學

**國立臺灣師範大學**，略稱臺師大，在臺北市大安區。今有生員凡萬四千餘人，書藏近六十萬冊。

## 史
大正十一年肇於臺北，時名曰臺灣總督府高等學校。昭和元年，改為臺灣總督府臺北高等學校。民國三十四年，臺灣光復，黌校改制，命以臺灣省立臺北高級中學。三十五年，設臺灣省立師範學院，時共用校舍。三十八年，臺灣省立臺北高級中學末屆學生畢業廢校，繼承其校舍與設備。四十四年，改為臺灣省立師範大學。五十六年改隸，時曰國立臺灣師範大學。九十五年併國立僑生大學先修班，為林口校區。

## 校區
今有校區四，曰本部，曰圖書館，曰公館，曰林口。

## 學院
學院凡十，曰文學，曰理學，曰藝術學，曰進修推廣學，曰教育學，曰國際與社會科學，曰音樂學，曰運動與休閒學，曰科技與工程學，曰管理學。別設僑生先修部也。

## 附屬中學
三十六年併臺灣省立臺北和平中學為附屬中學，曰臺灣省立師範學院附屬中學，四十四年易名臺灣省立師範大學附屬中學，五十六年易名國立臺灣師範大學附屬中學，六十八年改為國立臺灣師範大學附屬高級中學。

## 它典
* 國立臺灣師範大學
知氏

**知氏**，或云**智氏**。《史記》謂之子姓。晉卿也。知莊子之後。嘗與韓、趙、魏相爭。晉陽之圍。韓、魏叛離，與趙共滅知氏。其地入三晉。絕祀。

## 知子
* 知莊子首
* 知武子罃
* 知悼子盈
* 知文子躒
* 知宣子申
* 知襄子瑤
分類:周列傳
晉惠公

**晉惠公**諱**夷吾**。晉獻公子也。晉夫人驪姬恃寵譖公子夷吾、重耳於獻公。獻公信之。夷吾、重耳乃出奔。夷吾奔屈。及獻公薨，驪姬、荀息立奚齊為晉公。大夫里克殺之。奚齊弟卓代立，克復弒之。驪姬、荀息皆為克所害。遂逆公子夷吾入晉。是為惠公。惠公甫即位，殺里克。蓋患里克之反復也。克對曰:欲加之罪，何患無辭。傳為名言。遂自戕。復殺大夫丕鄭并里克之黨。魯僖公十三年，晉饑，秦人輸之粟，及秦饑，晉不之救。大夫慶鄭諫公，公不聽。秦穆公怒，伐晉。魯僖公十五年九月，公與秦戰於韓原，師未敗，為秦人所獲。未幾，秦釋公歸晉。狄人因晉之虛，取其狐厨、受鐸、涉汾、昆都。魯僖公二十二年，遷陸渾戎於伊川。魯僖公二十四年，公薨。子懷公嗣。

## 攷
李慶霖

**李慶霖**，福建莆田人也，民國十八年生。

中共肇建共和國。一九五二年，為中學校長，一九五七年，貶為右派，遷莆田縣城郊公社下林村小學教職。

文革亂中，中共逐青年學生下鄉，棄學務農，史曰「上山下鄉運動」。世事囂亂，學生多有飢勞加身，苦不堪言，而訴求無門，慶霖子良模亦在其列。一九七二年，慶霖以舐犢之情上書毛澤東，實陳其子等眾知青貧病事，毛覆其信曰：「寄上三百元，聊補無米之炊。全國此類事甚多，容當統籌解決」云云。當是時，中共飾毛為神，以愚黔首，每有言，輒謂曰「最高指示」，奉若聖諭，莫敢不從，慶霖一介布衣，竟得親贈書金，遂由是顯名。而文革亂間，權貴橫行不軌，暴陵知青事屢見不鮮，以毛書，遂有所整飭，眾皆指為慶霖上書之功也。

未幾，擢授慶霖莆田縣革委會教育組副組長、莆田縣「知青辦」副主任，第五屆全國人大代表、人大常委會委員、國務院知識青年領導小組組員。

文革亂平，以其顯於亂中，複為新貴所不容，以反革命罪投崇安監獄，初判无期徒刑，剥夺政治權利终身，後減之。其間，知青往獄探視，以表仰慕者不絕於門。依中共法，非親非故不得探視，然獄卒亦感慶霖之德並訪者之誠，多許之。

一九九四年，獲釋，賦閒家中，或問及文革間所事，終無多語，惟自言：「一生坦誠，不負於心，功罪任由世論。」

二零零四年，病終，年七十六歲。

分類:福建省列傳
行房

**行房**，即男女之交合也。古有周公之禮，以定夫妻之倫。行房，又謂**敦倫**。交媾適時得宜，有益身心。過多則疲。
分類:禮俗
柳南城際鐵路

**柳南城際鐵路**，連柳州與南寧。自柳州南，沿湘桂鐵路，經來賓、小平陽、賓陽，至南寧，全長二百二十六公里。其車亦有終於南寧東驛者。己丑年十月肇基，預四載以成。癸巳年十二月三十日始行車，時速二百公里，預留二百五十公里。柳州往復南寧，一小時足矣。
匭使院

**匭使院**以唐武后垂拱元年置，屬中書省，以諫議大夫及補闕、拾遺一人爲知匭使。設方函，四面塗青丹白黑四色，暮進晨出，列於署外。凡臣民有懷才自薦、匡政補過、申冤辯誣、進獻賦頌者，均可以狀別類投匭。及宋雍熙元年，改爲登聞鼓院及登聞檢院。
## 出典

*《唐六典》卷九
*〔唐〕封演《封氏聞見記·匭使》

## 據
油潑扯麵

**油潑扯麵**，又謂**麵**，陝西名麵。屬陝西十大怪。

## 字之攷
### 音
，漢語拼音注曰「biáng」，注音符號注曰「ㄅㄧㄤˊ」。
### 形
縮圖|字之筆順
斯字，關中多傳也，少則五十四畫，多則七十一畫。蓋下所載者，皆有傳焉，然多舉為正。

                

蓋其字甚難書，故關中遍傳謠助以識之，謠曰「一點上了天，黃河兩道彎，八字大張口，言字往進走。你一扭，我一扭；你一長，我一長，當中夾個馬大王。心字底，月字旁，留個吊打掛麻糖，坐著車車到咸陽。」
## 市賈

分類:麵
分類:中華饌食
萬國憲典一覽

地有五洲，斯有**萬國**，國有**[[憲法|憲典]]**，詳載於此。

## 憲典
### 自主之國

### 特殊政區
托爾金

**托爾金**，英格蘭伯恩茅斯人也。一八九二年一月三日生。父亞瑟。營產業於南非。母薩菲爾德氏。托氏早孤，遂依母家。遷英格蘭伍斯特郡薩利洞。又數年，復遭母喪。乃寄寓母友摩根家中。以為監護。大戰起，托爾金學不輟，及一九一五年，受命為少尉。以疾留後，遂得免。閒居斯塔福德郡。乃提筆著作，其後中土大陸全史，實肇自斯。一九四五年，為牛津大學教授。一九四八年，《魔戒》成。一九五九年致仕。一九七三年九月二日歿。壽八十一。葬牛津沃夫寇特公墓。
亞里士多德

**亞里士多德**，或譯**亞里斯多德**，色雷斯人，古希臘之大賢也。其父嘗為馬其頓王之御醫，故亞氏少時，雅好格致之道。及長，遊於雅典，受業於大哲柏拉圖，然其為學，不惟苟同師長之言，嘗言：「吾愛吾師，吾更愛真理。」比柏氏之死，學院排擠之，遂去。馬其頓王以其博學，召令為太子師。太子者，亞歷山大大帝也。及亞歷山大即位，南征北戰，席捲八荒，馬其頓國力日盛，遂佔雅典。亞氏於雅典之野另立庠序。亞氏之傳道，與弟子漫步郊野，交流辯駁，世人稱之「逍遙學派」。然帝早亡，亞氏以帝師故，見恨於雅典，遂亡去，尋病終。

亞氏之學，集古希臘通幾之大成，為後世之圭臬，雖傳之千年，不覺鄙陋。亞氏善諸學，於邏輯學、生物學、神學、物理學、形而上學、政治學、倫理學、美學，無所不通。其著述細密浩繁，後世學者鮮有能逮者。亞氏以為萬物之變皆出自四因，其名之為「形式因」、「質料因」、「動力因」、「目的因」。凡物皆為質料形式相媾和，且為潛能實現之動也。亞氏創邏輯理論，述三段論，善演繹之法，尚理性。亞氏之學，蓋中世紀歐洲經院通幾、阿拉伯伊斯蘭學說之支柱也。

## 著
亞氏成書無數，然散軼者頗多；今人所有，不過二十數篇而已，曰：

*《具器大典》：《十倫》《句義》《析言上》《析言下》《命辭》《辨謬》 
*格致之篇：《格物》《天說》《成毀》《風雨》《說覺》《小格致》
*動品之篇：《動品考》《動品根》《動品行》《動品步》《動品生》
*理學之篇：《性理》
*是非之篇：《倪氏是非》《大道》《鄂氏是非》
*政治之篇：《國政》《戶部》
*雜篇：《話色》《音律》
巴斯克自治區

**巴斯克自治區**者，北西班牙之自治區也。其北接比斯開灣，東北鄰法國。其治乃維多利亞。下轄省三，曰阿拉瓦，曰吉普斯夸，曰比斯開。
石星

縮圖|石星
**石星**，字**拱辰**，號**東泉**，明北直隷東明縣人也。嘉靖三十八年（一五五九年），登己未科殿試金榜第三甲賜同進士出身第八十名。隆慶二年春正月己卯，給事中石星上疏陳六事，杖闕下，被斥為民。

萬曆二十年八月，日本入豐德等郡，兵部尚書石星計無所出，議遣人偵探之，於是嘉興人沈惟敬應募。惟敬者，市中無賴也。是時豐臣秀吉次對馬島，分其將小西行長等守要害為聲援。惟敬至平壤，執禮甚卑。行長紿曰：「天朝幸按兵不動，我不久當還。以大同江為界，平壤以西盡屬朝鮮耳。」惟敬以聞。廷議倭詐未可信，乃趣應昌等進兵。而星頗惑於惟敬，乃題署遊擊，赴軍前，且請金行間。十二月，神宗以李如松為東征提督。明年正月，如松督諸將進戰，大捷於平壤。行長渡大同江，遁還龍山。所失黃海、平安、京畿、江原四道並復，清正亦遁還王京。如松既勝，輕騎趨碧蹄館，敗退駐開城。

初，如松誓師，欲斬惟敬，以參軍李應試言而止。至是敗，氣縮，而應昌急圖成功，倭亦乏食有歸志，因而封貢之議起。應昌得倭報惟敬書，乃令遊擊周弘謨同惟敬往諭倭，獻王京，返王子，如約縱歸。倭果於四月棄王城遁。時漢江以南千有餘里朝鮮故土復定，兵部言宜令王還國居守，我各鎮兵久疲海外，以次撤歸為便。詔可。應昌疏稱：「釜山雖瀕海南，猶朝鮮境，有如倭覘我罷兵，突入再犯，朝鮮不支，前功盡棄。今撥兵協守為第一策，即議撤，宜少需，俟倭盡歸，量留防戍。」部議留江浙兵五千，分屯要害，仍諭昖蒐練軍實，毋恃外援。已而沈惟敬歸自釜山，同倭使來請款，而倭隨犯咸安、晉州，逼全羅，聲復漢江以南，以王京、漢江為界。如松計全羅饒沃，南原府尤其咽喉，乃命諸將分守要害。已，倭果分犯，我師並有斬獲。兵科給事中張輔之、遼東都御史趙燿皆言款貢不可輕受。七月，倭從釜山移西生浦，送回王子、陪臣。時師久暴露，聞撤，勢難久羈。應昌請留劉綎川兵，吳惟忠、駱尚志等南兵，合薊、遼兵共萬六千，聽綎分布慶尚之大丘，月餉五萬兩，資之戶兵二部。先是，發帑給軍費，已累百萬。廷臣言虛內實外非長策，請以所留川兵命綎訓練，兵餉令本國自辦。於是詔撤惟忠等兵，止留綎兵防守。諭朝鮮世子臨海君珒居全慶，以顧養謙為經略。

九月，朝鮮王昖以三都既復，疆域再造，上表謝恩。然時倭猶據釜山也，星益一意主款。九月，兵部主事曾偉芳言：「關白大眾已還，行長留待。知我兵未撤，不敢以一矢加遺。欲歸報關白捲土重來，則風不利，正苦冬寒。故款亦去，不款亦去。沈惟敬前於倭營講購，咸安、晉州隨陷，而欲恃款冀來年不攻，則速之款者，正速之來耳。故款亦來，不款亦來。宜令朝鮮自為守，弔死問孤，練兵積粟，以圖自強。」帝以為然，因敕諭昖者甚至。

二十四年九月，封使至日本。先是，沈惟敬抵釜山，私奉秀吉蟒玉、翼善冠、地圖、武經、良馬。而李宗城以貪淫為倭守臣所逐，棄璽書夜遁。事聞，逮問。乃以方亨充正使，加惟敬神機營銜副之。及是奉冊至，關白怒朝鮮王子不來謝，止遣二使奉白土綢為賀，拒其使不見，語惟敬曰：「若不思二子、三大臣、三都、八道悉遵天朝約付還，今以卑官微物來賀，辱小邦邪？辱天朝邪？且留石曼子兵於彼，候天朝處分，然後撤還。」翌日奉貢，遣使賫表文二道，隨冊使渡海至朝鮮。廷議遣使於朝鮮，取表文進驗，其一謝恩，其一乞天子處分朝鮮。

初，方亨詭報去年從釜山渡海，倭於大阪受封，即回和泉州。然倭方責備朝鮮，仍留兵釜山如故，謝表後時不發，方亨徒手歸。至是，惟敬始投表文，案驗潦草，前折用豐臣圖書，不奉正朔，無人臣禮。而寬奠副總兵馬棟報清正擁二百艘屯機張營。方亨始直吐本未，委罪惟敬，幷呈石星前後手書。帝大怒，命逮石星、沈惟敬案問。以兵部尚書邢玠總督薊、遼；改麻貴為備倭大將軍，經理朝鮮；僉都御史楊鎬駐天津，申警備；楊汝南、丁應泰贊畫軍前。

二十五年六月，倭數千艘泊釜山，戮朝鮮郡守安弘國，漸逼梁山、熊川。惟敬率營兵二百，出入釜山。玠陽為慰藉，檄楊元襲執之，縛至貴營，惟敬執而嚮導始絕。玠既身赴王京，人心始定。玠召參軍李應試問計，應試請問廟廷主畫云何。玠曰：「陽戰陰和，陽剿陰撫，政府八字密畫，無泄也。」應試曰：「然則易耳。倭叛以處分絕望，其不敢殺楊元，猶望處分也。直使人諭之曰沈惟敬不死，則退矣。」因請使李大諫於行長，馮仲纓於清正，玠從之。九月，倭至漢江，楊鎬遣張貞明持惟敬手書往，責其動兵，有乖靜候處分之實。行長、正成亦尤清正輕舉，乃退屯井邑。麻貴遂報青山、稷山大捷。蕭應宮揭言：「倭以惟敬手書而退，青山、稷山幷未接戰，何得言功？」玠、鎬怒，遂劾應宮恇怯，不親解惟敬，並逮。九月壬辰，帝命逮前兵部尚書石星下獄，論死。

## 據
*張廷玉等，《明史》，卷十九，本紀第十九，穆宗
*張廷玉等，《明史》，卷三百二十，本紀第二百八，外國ㄧ
唐皋

**唐皋**，字**守之**，號**心庵**，別號**紫陽山人**。南直隸徽州府歙縣人。

## 傳
少貧而英邁，博極群書。正德八年，赴應天府，舉鄉試第二，治《春秋》第一。明年二月，捷會試第四，復以《春秋》稱首及廷對，賜一甲第一名進士及第，授翰林院修撰。十二年二月，以翰林院修撰、承務郎同主丁丑科會試。

十六年，武宗崩，世宗入繼大統。命皋為欽差一品正使，使於朝鮮。使還，預修《武宗實錄》，累遷侍讀學士、侍講學士、經筵講官。嘉靖初，大禮議起，皋上疏曰：「陛下宜考所後以別正統，隆所生以備尊稱。」帝以其論事模稜持兩可，遂奪其俸。

嘉靖五年三月，卒於官，年五十有八。

## 著述
所著有《心庵文集》《史鑒會編》《韻府增定》行於世。

## 據
努門諾爾

**努門諾爾**，見於托爾金著作。在中洲之西。一島也。幅員廣而物產豐。伊甸人王之。初，伊甸人不從米爾寇，西遷，與精靈盟，共克米爾寇。諸維拉嘉其行，乃賜努門諾爾於伊甸人。以埃雅仁迪爾子埃爾洛斯為皇帝。凡二十五世而亡。諸帝皆呼以昆雅語，至其季，惡精靈之言，更以阿督耐克語呼之。末主阿爾-法拉宗，篤好長生之術，信索倫之言，興師西向，欲戮諸維拉，以得永生。維拉曼威遂白其事於一如。一如怒，陷努曼諾爾於深淵。其民皆死無遺。唯宗室安督尼依親王埃蘭迪爾，敬事神明，特見寬宥。子孫遷中洲，立剛鐸、阿爾諾二王國。祚延萬世。復有阿爾-法拉宗之殘黨，據烏姆巴爾，是為忠王黨，人呼曰黑努曼諾爾人，卒為剛鐸所滅。

努門諾爾，蓋昆雅語。謂西島也。努門諾爾在中洲之西，故有此謂。

## 政區
* 佛洛斯塔，在島之北
* 安督斯塔，島西
* 哈爾努斯塔，島西南
* 哈爾洛斯塔，島東南
* 歐洛斯塔，島東
* 米塔爾瑪，島中
* 阿美尼洛斯，都城

## 兼查
* 埃爾洛斯世家
* 剛鐸

## 攷
* 托爾金《阿卡拉貝斯》
* 托爾金《精靈寶鑽》
埃爾洛斯世家

**埃爾洛斯世家。**埃雅仁迪爾子，努門諾爾帝系之祖，埃爾洛斯子孫也。王努門諾爾島、中洲西境。傳二十五世。亡於阿卡拉貝斯。前後凡三千二百八十七年。茲列其世系如下。

## 世系
* 塔爾-明雅圖爾諱埃爾洛斯
* 瓦爾達米爾·諾理蒙讓國於子阿門迪爾
* 塔爾-阿門迪爾
* 塔爾-埃蘭迪爾
* 塔爾-美尼爾都爾諱伊瑞蒙
* 塔爾-阿勒達瑞安
* 塔爾-安卡理梅
* 塔爾-阿納瑞安
* 塔爾-蘇瑞安
* 塔爾-泰爾佩瑞恩
* 塔爾-米斯納提爾
* 塔爾-奇爾雅坦
* 塔爾-阿塔那米爾
* 塔爾-安卡理蒙，惡維拉、精靈，與之絕，禁精靈語於國中。國人從王者，號忠王黨，從維拉者，號忠貞黨。努門諾爾焉始有虞。
* 塔爾-泰倫麥提
* 塔爾-瓦妮梅爾德
* 塔爾-阿爾卡林
* 塔爾-卡爾馬奇爾
* 塔爾-阿爾達明
* 阿爾-阿督納霍爾，去昆雅語塔爾號，自號西方之主。
* 阿爾-辛拉松
* 阿爾-薩卡索爾
* 阿爾-基密佐爾
* 塔爾-帕蘭提爾，復塔爾號，欲回天意。與弟基密卡德相爭，國益亂。
* 阿爾-法拉宗，努門諾爾末主，國勢極盛，興兵討索倫，索倫畏服請降，然為索倫所惑，轉奉米爾寇，一如怒，沉努門諾爾於海，國亡。

## 兼查
* 埃爾隆德
* 阿爾諾
* 剛鐸
* 黑努門諾爾人

分類:托爾金
春集

**春集**，冰島昔時政制也。起每歲五月七日至廿七日迄，或早於廿七日，無定數。多不少於四日。三戈第司之。戈第，猶郡守也。三戈第各任十二人為判事，凡三十六人。聽訟斷爭，以除民瘼。亦相商，以定市價。事大不能決者，上呈每歲大集處置。亦有秋集，與春集無二。

## 攷
* 《Njal's Saga》Penguin Classics
敘利亞

**敘利亞**，在西亞，定都大馬士革，百姓多阿拉伯人，北臨土耳其，南接約旦、以色列，東靠黎巴嫩，西有伊拉克。國有土十八萬五千一百八十方公里，民有一千八百五十餘萬人，下轄十三省及大馬士革市。多奉回教。西元二零一一年三月以來，此國兵戈不止，萬民流離，生靈塗炭。及二〇二四年十二月，革命軍大破官兵，旋陷京師，總統阿薩德偕妻子亡命俄國。釁亂稍定，國人舉沙姆解放軍司令朱拉尼代行總統事，由是中外粗安矣。
也門

**也門**，又譯**葉門**，在西亞。都薩那，泰半為阿拉伯人。北接沙特阿拉伯，東臨阿曼，方五十二萬又七千八百公里。口二千六百八十萬，多奉回教。下轄省二十、直轄市有一。
木華

木華字玄虛，廣川人也。晉惠帝時，嘗仕弘農楊駿為主簿。未詳其生卒，事跡亦佚。文選錄木玄虛《海賦》一篇。文辭之麗，見稱於後世。
崔瑗

**崔瑗**字**子玉**，涿郡安平人。博陵崔氏先祖也。博陵崔氏六房，皆自瑗出。唯弟盤之後，有博陵安平房焉。父駰，長岑長。瑗以漢章帝建二年生，早孤。年十八，師賈逵。復遊學諸家，受天官、歷數、京房易傳、六日七分。友扶風馬融、南陽張衡。中年始仕為郡吏。為鄧遵所辟，遵既受誅，復免歸。未幾，外戚閻顯辟之。會安帝崩，顯等以太子廢立事就戮，瑗復失官。自後顯貴征辟，皆不加應。梁冀亦嘗辟之，不就。為汲令七年，有令聞。年六十六，以病卒。子崔寔。《文選》錄其《座右銘》一首。顯於後世。

## 據
* 《後漢書卷五十二》
長沙市長郡中學

**長沙市長郡中學**者，在湖南長沙，肇於清光緒三十年。當世受業於斯者，嗣後多負笈名山，即若北京大學、清華大學者亦甚衆，由是聲名日盛。府中又有三校與郡校駢於當世，並敘美焉。

考郡庠之初立也，蓋清末時事運轉，人心思變，長沙知府顏公鍾驥謹奉奏定學堂章程之命，興庠序於城南三府坪，號曰「長沙府中學堂」而絃歌始作。後值辛亥鼎革，民國肇建，府中學堂一時失其所恃。有賢人彭公國鈞召集羣倫，共議興學。時長沙府十二州縣各有中學在省，遂從府中學堂合爲一處，自是而有長郡公學之名。長郡者，長沙府也。

民國二十六年，日人來犯。明年郡校播遷安化，暫厝藍田。是年九月長沙乃罹大火，郡庠不能免。而藍田師生戮力，慘淡經營，成業不墮。時校長魯公立剛赤足芒鞋，四方乞資以奉公用，所獲有餘，竟得給秀才達師優禮以旌其俊。又生徒孜孜，多有進學者，聞於湘省，有司嘉焉。

初，郡校人慮戰事日蹙，長沙非久居之處，乃先於廿五年末藏書於野，儀器並之。又遍稽多地，方得藍田以爲西遷之所。以是校舍雖付丙丁，典籍器具尚存。三十四年，日寇束手。遂恢復舊觀於焦土，明年自藍田反於長沙。

又三年，中國易幟。未幾易長郡之名爲長沙市第一中學。後省立一中改隸市屬，據有一中之名，遂退而爲第二中學云云。文革時，紅衛兵大行校內，莫能制。西元一九八四年，復長郡名，迄於今日。

## 校訓
校訓「樸實沉毅」者，湘陰人貢生黃銘功所定。時彭公國鈞遊於東瀛，考其學制，感其風化之務於實事，歸國乃有此訓。「樸實」典據《老子》：「見素抱樸，少私寡慾」，兼朱熹之言：「直諒樸實，處事不苟」。「沉毅」取意《宋書‧王曇首傳》：「王曇首沉毅有器度，宰相才也」，沉者，定而不迫也；毅者，堅而不拔也。

## 校歌
郡校始立，本無歌詠，及至民元，乃作校歌，其詞亦黃銘功所爲，曰：

初，彭公欲以體育軍事興教化，郡庠子弟，皆縛脛着服若軍士狀，時人號爲長郡丘八。曰一班班一行行云者，蓋謂行伍並進之態也。一班班又作一排排，是以其雄風丕振，可見於詞中耳。

分類:長沙市中學
月餅

**月餅**者，中國中秋所食也。蓋有穗、京、蘇、潮、滇諸類。其狀圓，又闔家分食，故圓和是徵，中秋必食。古以月餅為祭。蓋食餅之俗，始於唐初。北宋之時，於宮內行，不傳於民，時謂之「小餅」、「月團」者。至明，百姓共買。當今之世，種類滋繁，因地異味。雙黃蓮蓉以外，亦有冰皮諸類，此古食之新品矣。

分類:中華饌食
分類:小食
中華人民共和國臺灣省

**中華人民共和國臺灣省**，所轄號為臺灣、澎湖諸島，並置國務院臺灣事務辦公室權知其事。臺灣實國府所有。此省為虛置也，無有詳制，悉稱「待解放」，獨省會謂在臺北市。或考中華民國行政區劃，以直轄市爲地級市，省轄市爲縣級市，縣轄市爲區公所，省轄市之區爲街道辦事處也。

分類:中華人民共和國諸省
雲林縣立土庫國民中學

**土庫國民中學**在中華民國臺灣省雲林縣土庫鎮，立於民國五十七年八月一日，首任校長王梁甫，今則為楊善淵。

## 史
五十七年，國府議行九年國民教育，定「一鄉一國中」。八月一日，土庫國中遂立，臺灣省政府使王梁甫任校長。

六十七年，造泅水池，至八十三年因故委棄，改建園藝溫室。八十七年，樂群堂竣工，迨九十年，以為室內籃球場，用興籃球風氣。

### 歷任校長
#王梁甫
#劉和璧
#林久華
#謝霏霏
#鍾進森
#楊善淵（在任）

### 校歌
校歌本首任校長王梁甫訓辭，曰：「土庫國中，文化搖籃；莘莘學子，文武雙全。」

### 建築

## 據


## 他典
*土庫國中官網
坦桑尼亞

**坦桑尼亞**，處赤道之南，在東非。居維多利亞湖、印度洋間，北臨烏干達及肯亞，西交剛果民主共和國、盧安達、蒲隆地，南連馬拉威、莫桑比克，西南接尚比亞。境內有吉力馬札羅山，阿非利加洲尚高之峰也。
安大略省

[300px|縮圖|右|[尼亞加拉瀑布]]
**安大略省**，府多倫多，人多略稱**安省**。處加拿大之東。轄地約百萬平方公里，加拿大京渥太華在焉。口約千三百七十九萬，而其眾也冠通國。
咸陽市

咸陽，位於中華人民共和國陝西省，於陝西八百里秦川腹地，渭水穿南，嵕山亘北，山水俱阳，故称咸陽。咸陽東鄰西安，西北與甘肃接壤。咸陽乃秦漢文化之源。始皇帝定都咸陽。咸陽亦古絲綢之路首驛，通西北之要塞也。

## 它典
* 咸陽市政府 

分類:陝西省區劃
安大略

**安大略**可為：
*加拿大之一省，請閱斯文。
*北美洲北之一湖，請閱安大略湖。

分類:美洲地理志
神之什

《**神之什**》者，匈牙利之國歌也。匈牙利人費倫茨·克爾契纂其詞，費倫茨·厄凱爾譜厥曲。
## 詞
譯文：（僅第一段）

天祐馬駕，降福樂，助其正業，御強虜；天數千載延大祚，將與好時運，悲痛亦有時，悔誤盡洗脫！

原文：

分類:匈牙利人民共和書
憘實

**憘實**，唐昭宗大順初鎮黔中為節度使。新舊唐書皆不載其人。惟宋人有發其墓者，得唐僖宗賜憘實之書，知此人實存。《蜀檮杌》載實事跡，謂實時為黔南節度使。僖宗中和中，實已任節度。至帝幸蜀，實尚在任。
## 據
*樓鑰《攻媿集》卷七十六
*張唐英《蜀檮杌》
柯爾克孜斯坦

**柯爾克孜斯坦**者，或曰**吉爾吉斯**、**黠戛斯**，內陸國也，在中亞。其北接哈薩克斯坦，西臨烏孜別克斯坦，西南乃塔吉克斯坦，東鄰中華人民共和國。都比什凱克。其史蓋有二千年。以多山巒故，古風多存。
純粹理性批判

《**純粹理性批判**》者，德意志大哲伊曼努爾·康德之作也。蓋泰西近代哲學分異有二，一為**理性論**，一為**經驗論**，此二說爭鬩不已而未有定論。康德著書以明之。外物，具所見而已。人心，所以明所見者也。按吾人認識之物，不外有二層次：一為吾儕感知之「現象」，一為純粹外之「物自身」，依康德所言，此二者絕非相等之概念，吾人所知者，止與物體之相，而物自身未可知也。康德此所闡述之二元結構，曩者未之有也。心置外物於空間、時間，予人以綜合（synthetic）先驗（a priori）之感。範疇（kategorie）既使人成見，故為主觀。外物若非範疇之增減，於我為無有。譬若配目鏡，鏡片色藍，則萬物皆藍，鏡片色紅，則萬物皆紅。鏡片，範疇也。萬物，外物也。

## 結構
* 先驗**原理論**
** 先驗**感性論**
*** 空間與時間
** 先驗**要素輪**
*** 先驗**分析論**
**** 概念分析論
**** 原則分析論
*** 先驗**辯證論**
**** 純粹理性之概念
**** 純粹理性辯證推理
***** 純粹理性謬誤推理
***** 純粹理性之二律背反
***** 純粹理性之理想
* 先驗**方法論**
* 純粹理性之訓練
** 純粹理性之基準
** 純粹理性之建築術
** 純粹理性之歷史

## 歷史
康德之認識論，乃近世唯名論之結論也。康德夙奉沃爾夫（Wolff）之樸素實在論，而謂邏輯上之必然性，與自然界之實在性，一物也。及問英吉利休謨（Hume）之說，「一旦自獨斷論之夢中蹶起」。休謨首證吾人對實在之概念之形式，如**因果律**等，非知覺中所固有而由聯想得者，不能證其對實在有何關係。不可知論之興始於此時，而康德不信外物之不存，蓋不能認識耳。顧康德之學說，實非本體論上之唯心論，而自稱為「先驗唯心論」也。

## 認識論
按純粹理性之說，吾人之認識過程分析為三，曰**感性**（印象之感受性），曰**知性**（概念之自發性），曰**理性**（對自在之物認識之慾）。對象被感性給予吾人，限制於空間、時間之中，空間、時間，所謂「先天直觀形式」也，吾人可離他物而思時間空間，而不可離時間空間而思他物。產生概念見於知性，知性加範疇於物，而範疇凡有十二，因果律既其中也。於是物體之現象全矣，而理性（Vernunft）不以為足，欲認識「物自身」（Ding an sich），然而此等任務已大大超乎經驗之限制，故有「二律背反」之謬誤。

文初闡明空間與時間之形而上學概念。依康德之觀點，時空絕非實存之物，其為吾儕認識能力之一部分，乃名之曰「先天直觀形式」。吾人由內感官體察時間，由外感官體察空間，萬物之實存與否雖不依賴於此形式，然而吾人欲認知萬物，必採用此形式而別無他法。即所謂「觀外於空，觀內於時，諸果璨然，厥因之隨……凡此數者，知物之式，存於能知，不存於物。」（見王國維《汗德像贊》）。
新京特別市

**新京**者，今長春也。公曆一九三一年九月十八日，日寇陷東北諸省。一九三二年，滿洲國肇建於長春，易名新京。
亞伯達省

**亞伯達省**者，亦稱**阿爾伯塔省**，**艾伯塔省**；亦略稱**艾省**，**亞省**，**阿省**。加拿大西之省也；加國有草原省三，亞伯達其一也。其西臨不列顛哥倫比亞，東瀕薩斯喀徹溫，北臨西北地區，南接美國蒙大拿州。其府埃德蒙頓也，其至大之邑乃卡加利。
自然通史與天體論

《**自然通史與天體論**》，德意志大哲康德作。康德初年好格致，學有所成，乃著是書。其說宗自然觀之唯物論，謂物質自身之運動力，壹循公例，遂駁牛頓所謂上帝爲第一推動之舊說。按牛頓雖明攝力及運動三律，然於天體運轉之始，猶歸之真宰，康德始正其義。全文闡述太陽系本末，兼及星氣、河外諸界，創星雲之說，以成宏規。後世疇人測天，實如是也。是書大有功於天學，宣示兩間萬物，成壞有時，消息盈虛，皆屬時之流變，開機械唯物自然觀之先河。

西曆一千九百七十二年，漢譯本始刊，題曰《宇宙發展史概論》。

## 據
不列顛哥倫比亞省

**不列顛哥倫比亞省**，略云**卑詩**，加拿大之省也。其處加國之至西，西瀕大西洋。其府在域多利。域多利，在溫哥華島。其至大之邑乃溫哥華。其地約轄九十四萬平方公里，其大列加國第三。多有林業，礦業及漁業。

## 據
紐芬蘭與拉布拉多省

**紐芬蘭與拉布拉多**省者，加拿大之省也。其省有部二，一者北美大陸東之紐芬蘭島也，一者加拿大東之拉布拉多也。其府乃聖約翰斯，亦其至大之邑也。

分類:紐芬蘭與拉布拉多地方志‎
謝肇

**謝肇**，唐季鎮容州、安南。系出陳郡謝氏。黃巢亂時，忠朝廷焉。中和四年，爲靜海軍節度使。明年，朝官安友權代為節度使。後不見史傳。今存《謝氏宗枝避地會稽序》一篇。

## 據
* 《謝氏宗枝避地會稽序》
廖仲愷

縮圖|右|廖仲愷
**廖仲愷**，本名**恩煦**，一名**夷白**，以字行。廣東歸善人也，世居鴨仔埗鄉窑前村，其先出梅縣程江。清光緒三年三月初十，生於美利堅舊金山。

少孤，隨母歸國。及長，遊學日本，從孫文遊，入同盟會，奔走革命。及中華民國建，累任要職，預組中國國民黨。民國十三年，國民黨改組，總理倡聯俄容共、扶助農工之策，仲愷實贊襄之，遂為黨內左派領袖，親善共黨。然為右派所忌。十四年八月二十日，遇刺於廣州黨部外，卒，年四十九。

仲愷工詩善書。後人輯其遺文，有《廖仲愷集》、《雙清文集》上卷傳世。

## 據


分類:中華民國列傳
吳越忠獻王

**漢故檢校太師、兼中書令、吳越成宗忠獻王**諱**弘佐**。字**元祐**。文穆王第六王子也。武肅王寶正三年七月二十六日生。晉天福六年，文穆王薨。九月庚申，王即位。晉封以鎮國大將軍、右金吾衛上將軍、員外置同正員、領鎮海鎮東等軍節度使、檢校太師、兼中書令、吳越國王，食邑一萬戶，實封一千戶。開運二年，與南唐滅閩。取閩之福州。吳越疆土益廣。漢天福十二年，王薨，年二十。朝廷賜謚**忠獻**，群臣上廟號**成宗**。弟弘倧嗣。
君名

無框|右|《君名》文識
《**君名**》，日本動畫。新海誠導演。其事本於和歌及物語文，言有男女遠間而易體者。平成二十八年，以新秋之末首映。

## 始末

立花瀧居東京。一日食時寤，但覺使形者寄乎一女，而牖外山水未嘗見。女者宮水三葉，絲守町人，亦寓東京其身中。彼儕互不識，皆以爲夢，而一日過矣。旦朝，各歸其形，幾忽忘此事，然親戚同儕皆異之。明日復易身，方識其真。各取日記，畢錄身邊人事，定來往其則，以避節外別枝。初困其異，而後俱融洩親友之間。

一日，其身之易也，突如不復。瀧遽畫絲守山水，持往飛驒，覓彼町。藤井司、奧寺美紀憂之，與俱。然其所在，民多未聞。適食肆，遇故居絲守者，乃知其不存。當三年前，彗星裂散就地，幾夷之。入圕就冊，町人盡歿矣。

昔瀧之爲三葉時，嘗登山，參拜宮水神社，奉口嚙酒。祖母謂之半身也。是時，引壺自飲，願復能寓其身。既相易，與勅使河原克彥、名取早耶香劃策以活民。於是克彥爆變電所，又劫電波。早耶香爲廣播，告有山火，宜往絲守高校，在罹災之界外。民弗從。瀧說三葉父引民避難，不可。其非三葉也亦見知。急登山，呼三葉。然時隔三歲，但克聞聲，未能相視。黃昏得見，亦還其形。當是時，彗星穿雲而來，裂散無數。三葉竟瀧計策，往說父。

度五秋，之二人俱在京，而其事其名，業忽忘矣。然餘思若纖，念有人當尋。一日，電車適駢軌，彼儕隔門互見。遽奔出驛，相向以尋。至坂道，過而各將前。瀧止步，顧，開口。相泣問名。

## 人物
立花瀧，寓東京四谷，高等學校生。在華即高級中學。好營造之技、丹青之術。既散學，常就食肆，爲僕役。嘗暗思美紀，食肆前輩也。錄其音者，神木隆之介。

宮水三葉，亦高等學校生。其祖母及妹與俱，居絲守町，在深山長澤間，屬岐阜縣飛驒市。性率直，嫌其家神社之俗，惡其父之從政。常偕友而歎僻陬，遙慕京華。錄音者，上白石萌音。

奧寺美紀，大學生。態度甚都。在食肆，則瀧之前輩。曾察瀧改變，亦屬意焉。後覺存其心者之非己。長澤雅美錄音。

宮水一葉，宮水神社神官。孫女三葉、四葉。子既病亡，其夫辭家從政，遂獨撫養二女。市原悅子錄音。

勅使河原克彥，好爲機巧。三葉同年也，亦留意焉。父業營建。成田凌錄音。

名取早耶香，亦三葉之同年。靜而多識。暗慕克彥。悠木碧錄音。

藤井司，瀧之同年。靜淵而愛人。素善瀧，亦好營造。島崎信長錄音。

高木真太，亦瀧同年。形體壯健，風韻清爽。常與友瀧、司飲珈琲店。石川界人錄音。

宮水四葉，小學四年級生。姊三葉。谷花音錄音。

宮水俊樹，長絲守町。舊姓溝口。初研究民俗學。妻既歿，謝神職而從政。寺杣昌紀錄音。

宮水二葉，夫敏樹。神社巫女也，人信恃之。罹自體免疫之疾患，歿。大原沙耶香錄音。

雪，三葉師也，教古典。花澤香菜錄音。

## 他記

新海誠曾芸窗觀書，聞和歌，曰：「」漢譯則云：「夢中相逢人不覩，若知是夢何須寤。縱然夢中常幽會，焉及真如見一回。」是小野小町所作，錄於《古今和歌集》。又觀物語，曰《真偽鴛鴦譜》。厥爲啟發，作其計劃書。

初以西曆二〇一六年七月三日試映美國洛杉磯，三千四百餘人觀之。七日試映日京，新海誠並諸錄音者著浴衣會客。八月廿六日，首映其國。昔動畫利可逾一百億日元者，惟吉卜力社所作。而《君名》所利，以九月廿三日逾之。十月映於臺，明月在港。西岸亦許映，公映於十二月二日。十一月末，新海誠飛至北京，與首映式。十二月八日，亦映馬來西亞。次年一月四日則韓國。東島以外，凡九十有二地映之。一六年六月，亦售小說同題者。

## 引據


分類:平成動畫
分類:平成影戲
新不倫瑞克省

300px|縮圖|新不倫瑞克省
**新不倫瑞克省**，或曰**新布藍茲維**、**紐賓士域**，加拿大東之省也。其處聖勞倫斯灣，列阿卡迪亞諸省。其府乃弗雷德里克頓，有大邑聖約翰。近美國及魁北克。
吳越忠遜王

**漢故中書令吳越忠遜王**諱**弘倧**。字**隆道**，小字**萬金**。世宗文穆王第七王子，成宗忠獻王弟也。開運元年冬十月，爲東府安撫使。晉天福十二年六月即位於天冊堂。漢冊王爲東南兵馬都元帥、鎮海鎮東節度使兼中書令、吳越王。是年十二月三十日，爲武弁胡進思所廢。弟弘俶代立。遷王於衣錦軍，廣順中復遷東府越州。宋開寶中薨。賜謚**忠遜**。以王禮葬越州秦望山之原。

## 攷
新蘇格蘭省

**新蘇格蘭省**，或曰**新斯科細亞**、**新斯科舍**、**諾華斯高沙**，略**新省**、**諾省**，加拿大東之省也，居阿卡迪亞諸省其一。轄地約五萬五千平方公里。其北有布雷頓角島，東有塞布爾島。塞布爾島者上烏有人焉，其險也甚。有口約九十萬。其府哈利法克斯也。
吳越文穆王

**晉故檢校太師、守中書令、吳越世宗文穆王，**諱**元瓘**，字**明實**。武肅王第五王子也。初受命從軍伐吳。寶正七年，武肅王薨。元瓘嗣立。應順元年，受唐封為吳越王。晉天福二年，封興邦保運崇德志道功臣、天下兵馬副元帥、鎮海鎮東等軍節度使、浙江東西等道管內觀察處置使兼兩浙鹽鐵制置使、開府儀同三司、檢校太師、守中書令、杭州越州大都督府長史、上柱國、食邑一萬五千戶實封一千五百戶、吳越國國王，賜天下兵馬副元帥金印。王之治世，吳越四境晏平。天福六年，王被火事，驚懼成疾。至是年八月辛亥，薨。年五十五。朝廷賜謚**文穆**。群臣上廟號**世宗**。子弘佐嗣。
愛德華王子島省

**愛德華王子島**者，加拿大東之省也。加國東有海洋三省，愛德華王子島居其一也。其幅乃國之至狹，其口乃國之至少，然其口甚稠也，居國之第一。其府查洛頓也。露西·莫德·蒙哥馬利生于此，其著《紅發安妮》以斯為本也。
噶谷邸

**噶谷邸鎮**，在蘇格蘭法夫。口約四萬九千。

斯密亞丹生於斯，其著《原富》亦纂於此。
塞內加

**塞內加**者，古羅馬文士，帝尼祿太傅也，好斯多葛宗。本貫伊比利亞，西元前四年降。西元六十五年，帝疑其與皮索黨大逆，命賜死，年七十，然弒君之說，孰真孰偽，莫可考焉。父兄亦博學之士，侄盧坎能詩，聞名羅馬。

## 少時
塞內加自云：「至羅馬時，尚在襁褓。」於羅馬習辯鬥通幾之術，博學有才辯。帝卡利古拉嫉之，願賜死，聞病甚，乃止。

西元四十一年，帝崩，克勞狄烏斯踐祚。梅莎麗娜為后，屢進讒毀，妬嫉逆倫；穢亂無度，輒幸青樓。西元四十一年，后誣塞內加淫亂宮闈，帝流之科西嘉島。元后失德，人多怨望。西元四十八年，賜梅莎麗娜死。上以阿格麗琵娜為后。阿格麗琵娜者，帝尼祿母也。

## 太傅
后以塞內加賢才，拜為太傅，塞內加得歸，與布魯圖共輔世子。尼祿初試啼聲，陳辭與元老院，百官德之。然擬稿者，實后與塞內加也。西元五十四年，克勞狄烏斯崩，尼祿踐祚，奧塔維雅為后。塔西圖斯云：「尼祿朝之初，治天下者，太后、布魯圖、塞內加三人也。」西元五十四年，帕提亞犯境，塞內加遣科普洛討逆。科普洛，大將也，領兵守萊茵河，凡八年。

初，阿格麗琵娜鐫己像於泉幣，治邦聽政，帝惡之。西元五十四年，阿格麗琵娜圖與上共坐，同面來使，塞內加諫之，上遂獨坐，阿格麗琵娜立階下。帝漸惡奧塔維雅，與雅克緹有私。雅克緹者，舊婢也。阿格麗琵娜怒，入宮詈帝，曰：「汝有今日，我所賜也。塞內加者，以罪流；布魯圖者，獨臂夫。邦所以安、百官所以為汝地者，以有我也。我日耳曼尼庫斯女，吾父威震天下。汝罪在不孝，大逆違母，若此必遭天譴！」塔西圖斯云：「阿格麗琵娜欲以布列塔尼庫斯為帝。」布列塔尼庫斯者，梅莎麗娜子。未幾暴薨，或曰尼祿酖之。

帝忌布魯圖、塞內加、阿格麗琵娜。西元五十九年，上邀阿格麗琵娜赴宴，破其歸舟，欲沈之。阿格麗琵娜善浮，未死，奉書云：「舟破矣，然吾尚安。」帝急令塞內加、布魯圖入宮。上痛哭良久，告以弒母之策，塞內加、布魯圖驚甚，云：「此計阿尼克特斯出，當命其行事。」阿尼克特斯斬來使，率眾破后私宅。初，阿格麗琵娜臥而告曰：「吾子非逆子。」旋見眾軍士，皆持兵刃，乃自若，指子宮曰：「擊此。」葬那不勒斯。帝以大逆，薄葬之，又賜奧塔維雅死。是年，布魯圖卒，或曰帝弒之。塞內加自請致仕。

## 賜死
西元六十五年，皮索黨謀逆未得。其圖也，蘭托拉努撲尼祿於地，禁軍入而誅之。蘭托拉努者，尼祿重臣。其後率眾登高，尊皮索為帝。斯凱維斯者，羅馬政客。自為皮索黨徒，藏劍於衣。會客之時，多屏退左右，又令家奴磨刀。西元六十五年四月十八日，斯凱維斯設宴，又釋家奴多人。羅馬風俗者，人之將死，乃賜僕婢珍寶而釋之。有僕曰米利克斯，甚異之，言於內子。其妻曰：「不如告之於君。」四月十九日，遂入宮，盡述其事於帝。帝震怖，乃系斯凱維斯。對曰：「臣磨劍耳，豈有他意！」米利克斯曰：「近有常客，曰納塔里斯。斯凱維斯見客之時，常屏退左右。」有司乃系納塔里斯，拷掠之。納塔里斯自承大逆，其事乃洩。問以名冊，具告之。令拷掠斯凱維斯，亦承謀反。帝怒，搜捕其徒，凡四十余人。納塔里斯曰：「皮索嘗遣使詣塞內加。」遂遣使賜死。

塞內加云：「所遺諸君者，唯吾之道也。諸君習通幾千日，當無怖無懼。」復嘆曰：「上暴慢昏亂，世人皆知！弒母弒親，餘者唯太傅也。」破腕死，年七十。

## 心觀
塞內加以嗜慾為害，以僕婢為手足，以毅重為至德。婦人男子皆有美德，有德者無懼無慮，永享自由。所作悲劇書信，文若行雲，德才昭昭，皆斯多葛宗佳作也。

## 據
* 鹽野七生《羅馬人的故事：惡名昭彰的皇帝》
* 塔西佗《編年史》
* 馬修丹尼森《十二凱撒》（英文：The Twelve Caesars, Matthew Dennison）
* 塞內卡《塞內卡書信集》 （英文：Letter from a Stoic, translated by Robin Campbell）
雅典衛城

**雅典衛城**，在希臘。希人呼之「阿克羅珀利斯」，「高城」也。主殿曰帕特農。
馬可奧勒留

**馬可奧勒留**者，羅馬人，安敦尼姓，君臨大秦，列五賢帝。初，帝與維魯斯尊先皇遺令，共治天下；及魯斯崩，獨理綱朝。日耳曼反，率眾征伐，凡十二年。立德立言，賢才蓋世。有文集曰《沉思錄》，斯多葛宗名作。

## 少年事
西元一二一年降羅馬柴利歐。父威勒斯，母露西雅，皆貴冑。帝三歲失父。少有才智，好通幾，喜讀書，精希臘文，不喜珍玩，帝哈德良奇而嗣之。受命輔政，拜佛倫多為太傅。尚第歐根尼言，夜則粗布短衣，席地而臥。倫多諫曰：「君稟賦高明，若彼芝諾、克律安提斯輩，然當臨天下而服紫袍。」西元一四五年，妻芙絲汀娜。西元一六一年，帝崩，詔奧勒留、維魯斯共治天下。

## 治天下
尊維魯斯、奧勒留為凱撒，掌三軍，斷綱朝，以勒留為司祭徒。西元一六二年，臺伯河澇，詔堙洪水，開倉濟民。安息伐亞美尼亞，廢其君，帕克魯斯立，蓋大患也。敘利亞執事遣塞維利亞努斯討逆。努斯者，部將也。率兵六千臨陣，敗，自裁。魯斯親征，勒留治邦。西元一六六年，行凱旋禮，復遣使華夏。一六八年，魯斯崩。日耳曼反，帝討之，凡十二年。一百八十年，帝崩，遺句云：「莫我悲，念世楚。」不延殘喘，絕食而崩，年五十八。

## 據
鹽野七生《羅馬人的故事：結局的開始》
四大名著

**四大名著**，日人曰**四大奇書**，曰《水滸傳》，曰《三國演義》，曰《西遊記》，曰《金瓶梅》，後《紅樓夢》代《金瓶梅》。其書皆成於明、清，歷數百年之滄桑而不腐，後人多有改編，成劇、畫、電玩云云。
## 書
四大名著，以刊行之先後，列如下：

## 背境
稗官之流，溯源甚古。漢魏以降，志怪志人並作，前有《搜神》，後有《世說》，多採摭遺聞，猶近史筆。唐人始有意爲小說，傳奇蔚起，《廣記》所錄，極一時之盛。趙宋之世，說話盛行，演史以供資談，戲文由是而興。至明清，章回大備，坊間通稱「小說」焉。泰西亦有此類書。

然以中邦風俗觀之，嗜好圓滿，黜棄悲涼；樂諧俗而遠孤峭。賴闤闠繁阜，貿遷有值，書賈射利，此道遂成大觀。迨及明季，國步竭蹶，民生凋瘵，文士多有托古以此刺時者矣。

## 幻設
古來幻設神魔之文難登大雅之堂，然四大名著顛覆之，於是仿作者起，「自羅貫中氏《三國志》一書，以國史演為通俗演義，汪洋百余回，為世所尚。嗣是效颦日眾，因而有《夏書》《商書》《列國》《兩漢》《唐書》《殘唐》《南北宋》諸刻，其浩瀚幾與正史分籤併架。」百花齊放，方有文章。
## 引據